qundao/data-zh-poetry huggingface dataset:
憶帝京
作者：黃庭堅
朝代：宋

鳴鳩乳燕春閒暇。化作綠陰槐夏。壽酒舞紅裳，睡鴨飄香麝。醉此洛陽人，佐郡深儒雅。況坐上、玉麟金馬。更莫問、鶯老花謝。萬里相依，千金為壽，未厭玉燭傳清夜。不醉欲言歸，笑殺高陽社。
採桑子
作者：黃庭堅
朝代：宋

城南城北看桃李，依倚年華。楊柳藏鴉。又是無言颭落花。春風一面長含笑，偷顧羞遮。分付誰家。把酒花前試問他。
採桑子
作者：黃庭堅
朝代：宋

宗盟有妓能歌舞，宜醉尊罍。待約新醅。車上危坡盡要推。西鄰三弄爭秋月，邀勒春回。個裡聲催。鐵樹枝頭花也開。
採桑子
作者：黃庭堅
朝代：宋

投荒萬里無歸路，雪點鬢繁。度鬼門關。已拼兒童作楚蠻。黃雲苦竹啼歸去，繞荔枝山。蓬戶身閒。歌板誰家教小鬟。
採桑子
作者：黃庭堅
朝代：宋

櫻桃著子如紅豆，不管春歸。聞道開時。蜂惹香須蝶惹衣。樓臺燈火明珠翠，酒戀歌迷。醉玉東西。少個人人暖被攜。
採桑子
作者：黃庭堅
朝代：宋

荔枝灘上留千騎，桃李陰繁。燕寢香殘。畫戟森森鎮八蠻。永康又得風流守，管領江山。少訟多閒。煙靄樓臺舞翠鬟。
採桑子
作者：黃庭堅
朝代：宋

虛堂密候參同火，梨棗枝繁。深鎖三關。不要樊姬與小蠻。遙知風雨更闌夜，猶夢巫山。濃麗清閒。曉鏡新梳十二鬟。
採桑子
作者：黃庭堅
朝代：宋

馬湖來舞釵初賜，笳鼓聲繁。賢將開關。威竦西山八詔蠻。南溪地逐名賢重，深鎖群山。燕喜公閒。一斛明珠兩小鬟。
搗練子
作者：黃庭堅
朝代：宋

梅凋粉，柳搖金。微雨輕風斂陌塵。厚約深盟何處訴，除非重見那人人。
撼庭竹
作者：黃庭堅
朝代：宋

嗚咽南樓吹落梅。聞鴉樹驚棲。夢中相見不多時。隔城今夜也應知。坐久水空碧，山月影沈西。買個宅兒住著伊。剛不肯相隨。如今果被天嗔作，永落雞群被雞欺。空恁可憐伊。風日損花枝。
晝夜樂
作者：黃庭堅
朝代：宋

夜深記得臨歧語。說花時、歸來去。教人每日思量，到處與誰分付。其奈冤家無定據。約雲朝、又還雨暮。將淚入鴛衾，總不成行步。元來也解知思慮。一封書、深相許。情知玉帳堪歡，為向金門進取。直待腰金拖紫後，有夫人、縣君相與。爭奈會分疏，沒嫌伊門路。
更漏子
作者：黃庭堅
朝代：宋

庵摩勒，西土果。霜後明珠顆顆。憑玉兔，搗香塵。稱為席上珍。號餘甘，爭奈苦。臨上馬時分付。管回味，卻思量。忠言君拭嘗。
更漏子
作者：黃庭堅
朝代：宋

體妖嬈，鬟婀娜。玉甲銀箏照座。危柱促，曲聲殘。王孫帶笑看。休休休，莫莫莫。愁撥個絲中索。了了了，玄玄玄。山僧無碗禪。
望江東
作者：黃庭堅
朝代：宋

江水西頭隔煙樹。望不見、江東路。思量只有夢來去。更不怕、江闌住。燈前寫了書無數。算沒個、人傳與。直饒尋得雁分付。又還是、秋將暮。
望遠行
作者：黃庭堅
朝代：宋

自見來，虛過卻、好時好日。這訑尿粘膩得處煞是律。據眼前言定，也有十分七八。冤我無心除告佛。管人閒底，且放我快活ヵ。便索些別茶祗待，又怎不遇偎花映月。且與一班半點，只怕你沒丁香核。
木蘭花令
作者：黃庭堅
朝代：宋

凌歊臺上青青麥。姑熟堂前餘翰墨。暫分一印管江山，稍為諸公分皂白。江山依舊雲空碧。昨日主人今日客。誰分賓主強惺惺，問取磯頭新婦石。
木蘭花令
作者：黃庭堅
朝代：宋

少年得意從軍樂。晚歲天教閒處著。功名富貴久寒灰，翰墨文章新諱卻。是非不用分今昨。雲月孤高公也莫。喜歡為地醉為鄉，飲客不來但自酌。
木蘭花令
作者：黃庭堅
朝代：宋

庾郎三九常安樂。使有萬錢無處著。徐熙小鴨水邊花，明月清風都佔卻。朱顏老盡心如昨。萬事休休休莫莫。樽前見在不饒人，歐舞梅歌君更酌。
木蘭花令
作者：黃庭堅
朝代：宋

東君未試雷霆手。灑雪開春春鎖透。帝臺應點萬年枝，窮巷偏欺三徑柳。峰排群玉森相就。中有摩圍為領袖。凝香窗下與誰看，一曲琵琶千萬壽。
木蘭花令
作者：黃庭堅
朝代：宋

翰林本是神仙謫。落帽風流傾座席。坐中還有賞音人，能岸烏紗傾大白。江山依舊雲橫碧。昨日主人今日客。誰分賓主強惺惺，問取磯頭新婦石。
木蘭花令
作者：黃庭堅
朝代：宋

青壺乃似壺中謫。永珍光輝森宴席。紅塵鬧處便休休，不是個中無皂白。歌煩舞倦朱成碧。春草池塘凌謝客。共君商略老生涯，歸種玉田秧白石。
木蘭花令
作者：黃庭堅
朝代：宋

風開水面魚紋皺。暖入草心犀點透。乍看晴日弄柔條，憶得章臺人姓柳。心情老大痴成就。不復淋漓沾翠袖。早梅獻笑尚窺鄰，小蜜竊香如遺壽。
步蟾宮
作者：黃庭堅
朝代：宋

蟲兒真個忒靈利。惱亂得、道人眼起。醉歸來、恰似出桃源，但目送、落花流水。何妨隨我歸雲際。共作個、住山活計。照清溪，勻粉面，插山花，也須勝、風塵氣味。
歸田樂引·歸田樂
作者：黃庭堅
朝代：宋

對景還銷瘦。被個人、把人調戲，我也心兒有。憶我又喚我，見我嗔我，天生教人怎生受。看承幸廝勾。又是尊前眉峰皺。是人驚怪，冤我忒撋就。拼了又舍了，定是這回休了，及至相逢又依舊。
歸田樂引·歸田樂
作者：黃庭堅
朝代：宋

暮雨濛階砌。漏漸移、轉添寂寞，點點心如碎。怨你又戀你。恨你惜你。畢竟教人怎生是。前歡算未已。奈向如今愁無計。為伊聰俊，銷得人憔悴。這裡誚睡裡。夢裡心裡。一向無言但垂淚。
水調歌頭
作者：黃庭堅
朝代：宋

瑤草一何碧，春入武陵溪。溪上桃花無數，花上有黃鸝。我欲穿花尋路，直入白雲深處，浩氣展紅霓。只恐花深裡，紅露溼人衣。坐玉石，敧玉枕，拂金徽。謫仙何處，無人伴我白螺杯。我為靈芝仙草，不為朱唇丹臉，長嘯亦何為。醉舞下山去，明月逐人歸。
水調歌頭
作者：黃庭堅
朝代：宋

落日塞垣路，風勁戛貂裘。翩翩數騎閒獵，深入黑山頭。極目平沙千里，惟見雕弓白羽，鐵面駿驊騮。隱隱望青冢，特地起閒愁。漢天子，方鼎盛，四百州。玉顏皓齒，深鎖三十六宮秋。堂有經綸賢相，邊有縱橫謀將，不減翠娥羞。戎虜和樂也，聖主永無憂。
江城子
作者：黃庭堅
朝代：宋

新來曾被眼奚搐。不甘伏。怎拘束。似夢還真，煩亂損心曲。見面暫時還不見，看不足、惜不足。不成歡笑不成哭。戲人目。遠山蹙。有分看伊，無分共伊宿。一貫一文蹺十貫，千不足、萬不足。
江城子
作者：黃庭堅
朝代：宋

畫堂高會酒闌珊。倚欄干。霎時間。千里關山，常恨見伊難。及至而今相見了，依舊似、隔關山。倩人傳語問平安。省愁煩。淚休彈。哭損眼兒，不似舊時單。尋得石榴雙葉子，憑寄與、插雲鬖。
洞仙歌
作者：黃庭堅
朝代：宋

月中丹桂，自風霜難老。閱盡人間盛衰草。望中秋、才有幾日，十分圓，霾風雨，雲表常如永晝。不得文章力，白首防秋，誰念雲中上功守。正注意，得人雄，靜掃河山，應難縱、五湖歸棹。問持節馮唐幾時來，看再策勳名，印窠如鬥。
浣溪沙
作者：黃庭堅
朝代：宋

一葉扁舟卷畫簾。老妻學飲伴清談。人傳詩句滿江南。林下猿垂窺滌硯，巖前鹿臥看收帆。杜鵑聲亂水如環。
浣溪沙
作者：黃庭堅
朝代：宋

新婦灘頭眉黛愁。女兒浦口眼波秋。驚魚錯認月沈鉤。青箬笠前無限事，綠蓑衣底一時休。斜風吹雨轉船頭。
浣溪沙
作者：黃庭堅
朝代：宋

飛鵲臺前暈翠蛾。千金新買帝青螺。最難如意為情多。幾處淚痕留醉袖，一春愁思近橫波。遠山低盡不成歌。
浪淘沙
作者：黃庭堅
朝代：宋

憶昔謫巴蠻。荔子親攀。冰肌照映柘枝冠。日擘輕紅三百顆，一味甘寒。重入鬼門關。也似人間。一雙和葉插雲鬟。賴得清湘燕玉面，同倚闌干。
清明
作者：黃庭堅
朝代：宋
体裁：七言律诗

佳節清明桃李笑，野田荒冢只生愁。
雷驚天地龍蛇蟄，雨足郊原草木柔。
人乞祭餘驕妾婦，士甘焚死不公侯。
賢愚千載知誰是，滿眼蓬蒿共一丘。
減字木蘭花
作者：黃庭堅
朝代：宋

中秋多雨。常是尊罍狼藉去。今夜雲開。須道姮娥得得來。不知雲外。還有清光同此會。笛在層樓。聲徹摩圍頂上頭。
減字木蘭花
作者：黃庭堅
朝代：宋

中秋無雨。醉送月銜西嶺去。笑口須開。幾度中秋見月來。前年江外。兒女傳杯兄弟會。此夜登樓。小謝清吟慰白頭。
減字木蘭花
作者：黃庭堅
朝代：宋

乍晴秋好。黃菊敧烏帽。不見清談人絕倒。更憶添丁小小。蜀娘漫點花酥。酒槽空滴真珠。兄弟四人別住，他年同插茱萸。
減字木蘭花
作者：黃庭堅
朝代：宋

使君那裡。千騎塵中依約是。拂我眉頭。無處重尋庾信愁。山雲瀰漫。夾道旌旗聯復斷。萬事茫茫。分付澄波與爛腸。
減字木蘭花
作者：黃庭堅
朝代：宋

可憐翡翠隨雞走。學綰雙鬟年紀小。見來行待惡憐伊，心性嬌痴空解笑。紅蕖照映霜林表。楊柳舞風腰嫋嫋。衾餘枕剩盡相容，只是老人難再少。
減字木蘭花
作者：黃庭堅
朝代：宋

巫山古縣。老杜淹留情始見。撥悶題詩。千古神交世不知。雲陽臺下。更值清明風雨夜。知道愁辛。果是當時作賦人。
減字木蘭花
作者：黃庭堅
朝代：宋

新年何許春光漏。小院閉門風日透。酥花入坐頗欺梅，雪絮因風全是柳。使君落筆春詞就。應喚歌檀催舞袖。得開眉處且開眉，人世可能金石壽。
減字木蘭花
作者：黃庭堅
朝代：宋

月中笑語。萬里同依光景住。天水相圍。相見無因夢見之。諸兒娟秀。儒學傳家渠自有。自作秋衣。漸老先寒人未知。
減字木蘭花
作者：黃庭堅
朝代：宋

濃雲驟雨。巫峽有情來又去。今夜天開。不與姮娥作伴來。清光無外。白髮老人心自會。何處歌樓。貪看冰輪不轉頭。
減字木蘭花
作者：黃庭堅
朝代：宋

當年夜雨。頭白相依無去住。兒女成圍。歡笑尊前月照之。阿連高秀。千萬裡來忠孝有。豈謂無衣。歲晚先寒要弟知。
減字木蘭花
作者：黃庭堅
朝代：宋

終宵忘寐。好事如何猶尚未。子細沈吟。珠淚盈盈溼袖襟。與君別也。願在郎心莫暫舍。記取盟言。聞早回程卻再圓。
減字木蘭花
作者：黃庭堅
朝代：宋

舉頭無語。家在月明生處住。擬上摩圍。最上峰頭試望之。偏憐絡秀。苦淡同甘誰更有。想見牽衣。月到愁邊總不知。
減字木蘭花
作者：黃庭堅
朝代：宋

舞鬟娟好。白髮黃花帽。醉任旁觀嘲潦倒。扶老偏宜年小。舞回臉玉胸酥。纏頭一斛明珠。日日梁州薄媚，年年金菊茱萸。
減字木蘭花
作者：黃庭堅
朝代：宋

蒼崖萬仞。下有奔雷千百陣。自古危哉。誰遣西園漝麼來。猿啼雲杪。破夢一聲巫峽曉。苦喚愁生。不是西園作麼平。
減字木蘭花
作者：黃庭堅
朝代：宋

襄王夢裡。草綠煙深何處是。宋玉臺頭。暮雨朝雲幾許愁。飛花漫漫。不管羈人腸欲斷。春水茫茫。欲度南陵更斷腸。
減字木蘭花
作者：黃庭堅
朝代：宋

詩翁才刃。曾陷文場貔虎陣。誰敢當哉。況是焚舟決勝來。三巴春杪。客館夢迴風雨曉。胸次崢嶸。欲共濤頭赤甲平。
減字木蘭花
作者：黃庭堅
朝代：宋

餘寒爭令。雪共蠟梅相照影。昨夜東風。已出耕牛勸歲功。陰雲冪冪。近覺去天無幾尺。休恨春遲。桃李梢頭次第知。
減字木蘭花
作者：黃庭堅
朝代：宋

黃金捍撥春風手。簾幕重重音韻透。梅花破萼便回春，似有黃鸝鳴翠柳。曉妝未愜梅添就。玉筍捧杯離鈿袖。會拼千日笑尊前，他日相思空損壽。
減字木蘭花
作者：黃庭堅
朝代：宋

黔中士女遊晴晝。花信輕寒羅袖透。爭尋穿石道宜男，更買江魚雙貫柳。竹枝歌好移船就。依倚風光垂翠袖。滿傾蘆酒指摩圍，相守與郎如許壽。
滿庭芳
作者：黃庭堅
朝代：宋

修水濃青，新條淡綠，翠光交映虛亭。錦鴛霜鷺，荷徑拾幽蘋。香渡欄干屈曲，紅妝映、薄綺疏櫺。風清夜，橫塘月滿，水淨見移星。堪聽。微雨過，媻姍藻荇，瑣碎浮萍。便移轉，胡床湘簟方屏。練靄鱗雲旋滿，聲不斷、簷響風鈴。重開宴，瑤池雪沁，山露佛頭青。
滿庭芳
作者：黃庭堅
朝代：宋

初綰雲鬟，才勝羅綺，便嫌柳陌花街。佔春才子，容易託行媒。其奈風情債負，煙花部、不免差排。劉郎恨，桃花片片，隨水染塵埃。風流，賢太守，能籠翠羽，宜醉金釵。且留取垂楊，掩映廳階。直待朱轓去後，從伊便、窄襪弓鞋。知恩否，朝雲暮雨，還向夢中來。
滿庭芳
作者：黃庭堅
朝代：宋

北苑春風，方圭圓璧，萬里名動京關。碎身粉骨，功合上凌煙。尊俎風流戰勝，降春睡、開拓愁邊。纖纖捧，研膏濺乳，金縷鷓鴣斑。相如，雖病渴，一觴一詠，賓有群賢。為扶起燈前，醉玉頹山。搜攪心中萬卷，還傾動、三峽詞源。歸來晚，文君未寢，相對小窗前。
滿庭芳
作者：黃庭堅
朝代：宋

北苑龍團，江南鷹爪，萬里名動京關。碾深羅細，瓊蕊暖生煙，一種風流氣味，如甘露、不染塵凡。纖纖捧，冰瓷瑩玉，金縷鷓鴣斑。相如，方病酒，銀瓶蟹眼，波怒濤翻。為扶起，尊前醉玉頹山。飲罷風生兩腋，醒魂到、明月輪邊。歸來晚，文君未寢，相對小窗前。
滿庭芳
作者：黃庭堅
朝代：宋

明眼空青，忘憂萱草，翠玉閒淡疏妝。小來歌舞，長是倚風光。我已逍遙物外，人冤道、別有思量。難忘處，良辰美景，襟袖有餘香。鴛鴦。頭白早，多情易感，紅蓼池塘。又須得，尊前席上成雙。些子風流罪過，都說與、明月空床。難拘管，朝雲暮雨，分付楚襄王。
滿庭芳
作者：黃庭堅
朝代：宋

風力驅寒，雲容呈瑞，曉來到處花飛。遍裝瓊樹，春意到南枝。便是漁蓑舊畫，綸竿重、橫玉低垂。今宵裡，香閨邃館，幽賞事偏宜。風流，金馬客，歌鬟醉擁，烏帽斜敧。問人間何處，鵬運天池。且共周郎按曲，音微誤、首已先回。同心事，丹山路穩，長伴綵鸞歸。
漁家傲
作者：黃庭堅
朝代：宋

三十年來無孔竅。幾回得眼還迷照。一見桃花參學了。呈法要。無絃琴上單于調。摘葉尋枝虛半老。拈花特地重年少。今後水雲人慾曉。非玄妙。靈雲合破桃花笑。
漁家傲
作者：黃庭堅
朝代：宋

憶昔藥山生一虎。華亭船上尋人渡。散卻夾山拈坐具。呈見處。繁驢橛上合頭語。千戶垂絲君看取。離鉤三寸無生路。驀口一橈親子父，猶回顧。瞎驢喪我兒孫去。
漁家傲
作者：黃庭堅
朝代：宋

百丈峰頭開古鏡。馬駒踏殺重甦醒。接得古靈心眼淨。光炯炯。歸來藏在袈裟影。好個佛堂佛不聖。祖師沈醉猶看鏡。卻與斬新提祖令。方猛省。無聲三昧天皇餅。
漁家傲
作者：黃庭堅
朝代：宋

盪漾生涯身已老。短蓑箬笠扁舟小。深入水雲人不到。吟復笑。一輪明月長相照。誰謂阿師來問道。一橈直與傳心要。船子踏翻才是了。波渺渺。長鯨萬古無人釣。
漁家傲
作者：黃庭堅
朝代：宋

萬水千山來此土。本提心印傳梁武。對朕者誰渾不顧。成死語。江頭暗折長蘆渡。面壁九年看二祖。一花五葉親分付。只履提歸蔥嶺去。君知否。分明忘卻來時路。
漁家傲
作者：黃庭堅
朝代：宋

踏破草鞋參到了。等閒拾得衣中寶。遇酒逢花須一笑。長年少。俗人不用嗔貧道。何處青旗誇酒好。醉鄉路上多芳草。提著葫蘆行未到。風落帽。葫蘆卻纏葫蘆倒。
留春令
作者：黃庭堅
朝代：宋

江南一雁橫秋水。嘆咫尺、斷行千里。回紋機上字縱橫，欲寄遠、憑誰是。謝客池塘春都未。微微動、短牆桃李。半陰才暖卻清寒，是瘦損、人天氣。
畫堂春
作者：黃庭堅
朝代：宋

摩圍小隱枕蠻江。蛛絲閒鎖晴窗。水風山影上修廊。不到晚來涼。相伴蝶穿花徑，獨飛鷗舞春光。不因送客下繩床。添火炷爐香。
畫堂春
作者：黃庭堅
朝代：宋

東堂西畔有池塘。使君棐幾明窗。日西人吏散東廊。蒲葦送清涼。翠管細通巖溜，小峰重疊山光。近池催置琵琶床。衣帶水風香。
畫堂春
作者：黃庭堅
朝代：宋

東風吹柳日初長。雨餘芳草斜陽。杏花零亂燕泥香。睡損紅妝。寶篆煙消龍鳳，畫屏雲鎖瀟湘。夜寒微透薄羅裳。無限思量。
看花回
作者：黃庭堅
朝代：宋

夜永蘭堂醺飲，半倚頹玉。爛熳墜鈿墮履，是醉時風景，花暗燭殘，歡意未闌，舞燕歌珠成斷續。催茗飲、旋煮寒泉，露井瓶竇響飛瀑。纖指緩、連環動觸。漸泛起、滿甌銀粟。香引春風在手，似粵嶺閩溪，初採盈掬。暗想當時，探春連雲詢篁竹。怎歸得，鬢將老，付與杯中綠。
繡帶子·好女兒
作者：黃庭堅
朝代：宋

小院一枝梅。衝破曉寒開。晚到芳園遊戲，滿袖帶香回。玉酒覆銀盃。盡醉去、猶待重來。東鄰何事，驚吹怨笛，雪片成堆。
菩薩蠻
作者：黃庭堅
朝代：宋

半煙半雨溪橋畔。漁翁醉著無人喚。疏懶意何長。春風花草香。江山如有待。此意陶潛解。問我去何之。君行到自知。
菩薩蠻
作者：黃庭堅
朝代：宋

細腰宮外清明雨。雲陽臺上煙如縷。雲雨暗巫山。流人殊未還。阿誰知此意。解遣雙壺至。不是白頭新。周郎舊可人。
菩薩蠻
作者：黃庭堅
朝代：宋

輕風嫋斷沈煙炷。霏微盡日寒塘雨。殘繡沒心情。鳥啼花外聲。離愁難自制。年少乖盟誓。寂寞掩朱門。羅衣空淚痕。
虞美人
作者：黃庭堅
朝代：宋

天涯也有江南信。梅破知春近。夜闌風細得香遲。不道曉來開遍、向南枝。玉臺弄粉花應妒。飄到眉心住。平生個裡願杯深。去國十年老盡、少年心。
虞美人
作者：黃庭堅
朝代：宋

平王本愛江湖住。鷗鷺無人處。江南江北水雲連。莫笑醯雞歌舞、甕中天。當塗艤棹蒹葭外。賴有賓朋在。此身無路入修門。慚愧詩翁清些、與招魂。
蝶戀花
作者：黃庭堅
朝代：宋

海角芳菲留不住。筆下風生，吹入青雲去。仙籍有名天賜與。致君事業安排取。要識世間平坦路。當使人人，各有安身處。黑髮便逢堯舜主。笑人白首耕南畝。
西江月
作者：黃庭堅
朝代：宋

宋玉短牆東畔，桃源落日西斜。濃妝下著繡簾遮。鼓笛相催清夜。轉眄驚翻長袖，低徊細踏紅靴。舞餘猶顫滿頭花。嬌學男兒拜謝。
西江月
作者：黃庭堅
朝代：宋

斷送一生惟有，破除萬事無過。遠山橫黛蘸秋波。不飲旁人笑我。花病等閒瘦弱，春愁沒處遮攔。杯行到手莫留殘。不道月斜人散。
西江月
作者：黃庭堅
朝代：宋

月側金盆墮水，雁回醉墨書空。君詩秀色雨園蔥。想見衲衣寒擁。蟻穴夢魂人世，楊花蹤跡風中。莫將社燕等秋鴻。處處春山翠重。
西江月
作者：黃庭堅
朝代：宋

細細風清撼竹，遲遲日暖開花。香幃深臥醉人家。媚語嬌聲婭奼。奼婭聲嬌語媚，家人醉臥深幃。香花開暖日遲遲。竹撼清風細細。
西江月
作者：黃庭堅
朝代：宋

龍焙頭綱春早，谷簾第一泉香。已醺浮蟻嫩鵝黃。想見翻成雪浪。兔褐金絲寶碗，松風蟹眼新湯。無因更發次公狂。甘露來從仙掌。
調笑歌·調笑令
作者：黃庭堅
朝代：宋

無語。恨如許。方士歸時腸斷處。梨花一枝春帶雨。半鈿分釵親付。天長地久相思苦。渺渺鯨波無路。
賀聖朝
作者：黃庭堅
朝代：宋

脫霜披茜初登第。名高得意。櫻桃榮宴玉墀遊，領群仙行綴。佳人何事輕相戲。道得之何濟。君家聲譽古無雙，且均平居二。
踏莎行
作者：黃庭堅
朝代：宋

畫鼓催春，蠻歌走餉。雨前一焙誰爭長。低株摘盡到高株，株株別是閩溪樣。碾破春風，香凝午帳。銀瓶雪滾翻成浪。今宵無睡酒醒時，摩圍影在秋江上。
踏莎行
作者：黃庭堅
朝代：宋

臨水夭桃，倚牆繁李。長楊風掉青驄尾。尊中有酒且酬春，更尋何處無愁地。明日重來，落花如綺。芭蕉漸展山公啟。欲箋心事寄天公，教人長對花前醉。
醉落魄·一斛珠
作者：黃庭堅
朝代：宋

蒼顏華髮。故山歸計無因得。舊交新貴音書絕。惟有家人，猶作殷勤別。離亭欲去歌聲咽。瀟瀟細雨涼生頰。淚珠不用羅巾裛。彈在羅衫，圖得見時說。
醉落魄·一斛珠
作者：黃庭堅
朝代：宋

陶陶兀兀。人生夢裡槐安國。教公休醉公但莫。盞倒垂蓮，一笑是贏得。街頭酒賤民聲樂。尋常行處尋歡適。醉看簷雨森銀竹。我欲憂民，渠有二千石。
醉落魄·一斛珠
作者：黃庭堅
朝代：宋

陶陶兀兀。人生無累何由得。杯中三萬六千日。悶損旁觀，自我解落魄。扶頭不起還頹玉。日高春睡平生足。誰門可款新篘熟。安樂春泉，玉醴荔枝綠。
醉落魄·一斛珠
作者：黃庭堅
朝代：宋

陶陶兀兀。尊前是我華胥國。爭名爭利休休莫。雪月風花，不醉怎生得。邯鄲一枕誰憂樂。新詩新事因閒適。東山小妓攜絲竹。家裡樂天，村裡謝安石。
醉落魄·一斛珠
作者：黃庭堅
朝代：宋

陶陶兀兀。醉鄉路遠歸不得。心情那似當年日。割愛金河，一碗淡莫託。異鄉薪桂炊蒼玉。摩挲經笥須知足。明年細麥能黃熟。不管輕霜，點盡鬢邊綠。
醜奴兒·採桑子
作者：黃庭堅
朝代：宋

夜來酒醒清無夢，愁倚闌干。露滴輕寒。雨打芙蓉淚不乾。佳人別後音塵悄，消瘦難拼。明月無端。已過紅樓十二間。
醜奴兒·採桑子
作者：黃庭堅
朝代：宋

濟楚好得些。憔悴損、都是因它。那回得句閒言語，傍人盡道，你管又還鬼那人唦。得過口兒嘛。直勾得、風了自家。是即好意也毒害，你還甜殺人了，怎生申報孩兒。
阮郎歸
作者：黃庭堅
朝代：宋

摘山初制小龍團。色和香味全。碾聲初斷夜將闌。烹時鶴避煙。消滯思，解塵煩。金甌雪浪翻。只愁啜罷水流天。餘清攪夜眠。
阮郎歸
作者：黃庭堅
朝代：宋

歌停檀板舞停鸞。高陽飲興闌。獸煙噴盡玉壺乾。香分小鳳團。雪浪淺，露花圓。捧甌春筍寒。絳紗籠下躍金鞍。歸時人倚闌。
阮郎歸
作者：黃庭堅
朝代：宋

烹茶留客駐金鞍。月斜窗外山。別郎容易見郎難。有人思遠山。歸去後，憶前歡。畫屏金博山。一杯春露莫留殘。與郎扶玉山。
阮郎歸
作者：黃庭堅
朝代：宋

盈盈嬌女似羅敷。湘江明月珠。起來綰髻又重梳。弄妝仍學書。歌調態，舞工夫。湖南都不如。它年未厭白髭鬚。同舟歸五湖。
阮郎歸
作者：黃庭堅
朝代：宋

貧家春到也騷騷。瓊漿注小槽。老夫不出長蓬蒿。鄰牆開碧桃。木芍藥，品題高。一枝煩剪刀。傳杯猶似少年豪。醉紅浸雪毛。
阮郎歸
作者：黃庭堅
朝代：宋

退紅衫子亂蜂兒。衣寬只為伊。為伊去得忒多時。教人直是疑。長睡晚，理妝遲。愁多懶畫眉。夜來算得有歸期。燈花則甚知。
阮郎歸
作者：黃庭堅
朝代：宋

黔中桃李可尋芳。摘茶人自忙。月團犀胯鬥圓方。研膏入焙香。青箬裹，絳紗囊。品高聞外江。酒闌傳碗舞紅裳。都濡春味長。
雨中花·夜行船
作者：黃庭堅
朝代：宋

政樂中和，夷夏宴喜，官梅乍傳訊息。待作新年歡計，斷送春色。桃李成陰，甘棠少訟，又移旌戟。念畫樓朱閣，風流高會，頓冷談席。西州縱有，舞裙歌板，誰共茗邀棋敵。歸來未得，先沾離袖，管絃催滴。樂事賞心易散，良辰美景難得。會須醉倒，玉山扶起，更傾春碧。
青玉案
作者：黃庭堅
朝代：宋

煙中一線來時路。極目送、歸鴻去。第四陽關雲不度。山胡新囀，子規言語。正在人愁處。憂能損性休朝暮。憶我當年醉時句。渡水穿雲心已許。暮年光景，小軒南浦。同卷西山雨。
驀山溪
作者：黃庭堅
朝代：宋

山圍江暮。天鏡開晴絮。斜影過梨花，照文星、老人星聚。清樽一笑，歡甚卻成愁，別時襟，餘點點，疑是高唐雨。無人知處。夢裡雲歸路。回雁曉風清，雁不來、啼鴉無數。心情老懶，尤物解宜人，春盡也，有南風，好便回帆去。
驀山溪
作者：黃庭堅
朝代：宋

山明水秀，盡屬詩人道。應是五陵兒，見衰翁、孤吟絕倒。一觴一詠，瀟灑寄高閒，松月下，竹風間，試想為襟抱。玉關遙指，萬里天衢杳。筆陣掃秋風，瀉珠璣、琅琅皎皎。臥龍智略，三詔佐昇平，煙塞事，玉堂心，頻把菱花照。
驀山溪
作者：黃庭堅
朝代：宋

朝來風日，陡覺春衫便。翠柳豔明眉，戲鞦韆、誰家倩盼。煙勻露洗，草色媚橫塘，平沙軟。雕輪轉。行樂聞弦管。追思年少，走馬尋芳伴。一醉幾纏頭，過揚州、珠簾盡卷。而今老矣，花似霧中看，歡喜淺。天涯遠。信馬歸來晚。
驀山溪
作者：黃庭堅
朝代：宋

稠花亂葉，到處撩人醉。林下有孤芳，不匆匆、成蹊桃李。今年風雨，莫送斷腸紅，斜枝倚。風塵裡。不帶塵風氣。微嗔又喜。約略知春味。江上一帆愁，夢猶尋、歌梁舞地。如今對酒，不似那回時，書謾寫，夢來空，只有相思是。
驀山溪
作者：黃庭堅
朝代：宋

鴛鴦翡翠，小小思珍偶。眉黛斂秋波，盡湖南、山明水秀。娉娉嫋嫋，恰近十三餘，春未透。花枝瘦。正是愁時候。尋花載酒。肯落誰人後。只恐遠歸來，綠成陰、青梅如豆。心期得處，每自不由人，長亭柳。君知否。千里猶回首。
鵲橋仙
作者：黃庭堅
朝代：宋

八年不見，清都絳闕，望河漢、溶溶漾漾。年年牛女恨風波，拼此事、人間天上。野麋豐草，江鷗遠水，老去惟便疏放。百錢端欲問君平，早晚具、歸田小舫。
鷓鴣天
作者：黃庭堅
朝代：宋

塞雁初來秋影寒。霜林風過葉聲乾。龍山落帽千年事，我對西風猶整冠。蘭委佩，菊堪餐。人情時事半悲歡。但將酩酊酬佳節，更把茱萸仔細看。
鷓鴣天
作者：黃庭堅
朝代：宋

湯泛冰瓷一坐春。長松林下得靈根。吉祥老子親拈出，個個教成百歲人。燈焰焰，酒醺醺。壑源曾未醒酲魂。與君更把長生碗，聊為清歌駐白雲。
鷓鴣天
作者：黃庭堅
朝代：宋

節去蜂愁蝶不知。曉庭環繞折殘枝。自然今日人心別，未必秋香一夜衰。無閒事，即芳期。菊花須插滿頭歸。宜將酩酊酬佳節，不用登臨送落暉。
鷓鴣天
作者：黃庭堅
朝代：宋

紫菊黃花風露寒。平沙戲馬雨新乾。且看欲盡花經眼，休說彈冠與掛冠。甘酒病，廢朝餐。何人得似醉中歡。十年一覺揚州夢，為報時人洗眼看。
鷓鴣天
作者：黃庭堅
朝代：宋

聞說君家有翠娥。施朱施粉總嫌多。揹人語處藏珠履，覰得羞時整玉梭。拖遠岫，壓橫波。何時傳酒更傳歌。為君寫就黃庭了，不要山陰道士鵝。
鷓鴣天
作者：黃庭堅
朝代：宋

萬事令人心骨寒。故人墳上土新乾。淫坊酒肆狂居士，李下何妨也整冠。金作鼎，玉為餐。老來亦失少時歡。茱萸菊蕊年年事，十日還將九日看。
鷓鴣天
作者：黃庭堅
朝代：宋

西塞山邊白鷺飛。桃花流水鱖魚肥。朝廷尚覓玄真子，何處如今更有詩。青箬笠，綠蓑衣。斜風細雨不須歸。人間底是無波處，一日風波十二時。
鷓鴣天
作者：黃庭堅
朝代：宋

黃菊枝頭生曉寒。人生莫放酒杯乾。風前橫笛斜吹雨，醉裡簪花倒著冠。身健在，且加餐。舞裙歌板盡清歡。黃花白髮相牽挽，付與時人洗眼看。
鼓笛令
作者：黃庭堅
朝代：宋

寶犀未解心先透。惱殺人、遠山微皺。意淡言疏情最厚。枉教作、著行官柳。小雨勒花時候。抱琵琶、為誰清瘦。翡翠金籠思珍偶。忽拼與、山雞僝僽。
鼓笛令
作者：黃庭堅
朝代：宋

見來便覺情於我。廝守著、新來好過。人道他家有婆婆。與一口、管教�拍ァ�副靖傳語木大。鼓兒裡、且打一和。更有些兒得處囉。燒沙糖、香藥添和。
鼓笛令
作者：黃庭堅
朝代：宋

見來兩個寧寧地。眼廝打、過如拳踢。恰得嘗些香甜底。苦殺人、遭誰調戲。臘月望州坡上地。凍著你、影嚲村鬼。你但那些一處睡。燒沙糖、管好滋味。
鼓笛令
作者：黃庭堅
朝代：宋

酒闌命友閒為戲。打揭兒、非常愜意。各自輸贏只賭是。賞罰採、分明須記。小五出來無事。卻跋翻和九底。若要十一花下死。管十三、不如十二。
鼓笛慢·水龍吟
作者：黃庭堅
朝代：宋

早秋明月新圓，漢家戚里生飛將。青驄寶勒，綠沈金鎖，曾瞻天仗。種德江南，宣威西夏，合宮陪享。況當年定計，昭陵與子，勳勞在、諸公上。千騎風流年少，暫淹留、莫辜清賞。平坡駐馬，虛弦落雁，思臨虜帳。遍舞摩圍，遞歌彭水，拂雲驚浪。看朱顏綠鬢，封侯萬里，寫凌煙像。
喜朝天·踏莎行
作者：黃裳
朝代：宋

雪雲濃。送愁思，衾寒更怯霜風。惹起離恨，為光陰惱，人意無窮。誰省年華屢換，漸作個、浮生玉髯翁。休易感，新醅泛蟻，且共時同。相逢。笑語相契，況駕言遊處，山裡齊宮。寂寞時候，自有皓景，粉澤冬容。先顧麗人期約，痛賞候、花開洛城紅。三十日，回頭過盡，喜對春工。
宴瓊林
作者：黃裳
朝代：宋

已覽遍韶容，最後有花王，芳信來報。魏妃天與色，擁姚黃、去賞十洲仙島。東君到此，緣費盡、天機亦老。為嬌多、只恐能言笑。惹風流煩惱。莫道兩都迥出，倩多才、吟看誰好。為我慘有如花面，說良辰欲過。須勤向、雕欄秉燭，更休管、夕陽芳草。算來年、花共人何處，金尊為花倒。
宴瓊林
作者：黃裳
朝代：宋

紅紫趁春闌，獨萬簇瓊英，尤未開罷。問誰共、綠幄宴群真，皓雪肌膚相亞。華堂路，小橋邊，向晴陰一架。為香清、把作寒梅看，喜風來偏惹。莫笑因緣，見景跨春空，榮稱亭榭。助巧笑、曉妝如畫，有花鈿堪借。新醅泛、寒冰幾點，拚今日、醉尤飛斝。翠羅幃中，臥蟾光碎，何須待還舍。
宴瓊林
作者：黃裳
朝代：宋

遽暖間俄寒，妙用向園林，難問春意。萬般聲與色，自聞雷、便作浮華人世。紅嬌翠軟，誰頓悟、天機此理。似韶容、可駐無人會，且忘言閒醉。當度仙家長日，向人間、閒看佳麗。念遠處有東風在，夢悠悠往事。桃溪近、幽香遠遠，謾凝望、落花流水。桂華中、珠佩隨軒去，還從賣花市。
宴瓊林
作者：黃裳
朝代：宋

霜月和銀燈，乍送目樓臺，星漢高下。愛東風、已暖綺羅香，競走去來車馬。紅蓮萬斛，開盡處、長安一夜。少年郎、兩兩桃花面，有餘光相借。因甚靈山在此，是何人、能運神化。對景便作神仙會，恐雲軿且駕。思曾侍、龍樓俯覽，笑聲遠、洞天飛斝。向東來、尤幸時如故，群芳未開謝。
桂枝香
作者：黃裳
朝代：宋

人煙一簇。正寄演，客飛昇，翠微麓。樓閣參差，下瞰水天紅綠。腰間劍去人安在，記千年、寸陰何速。山趨三岸，潭吞二水，歲豐人足。是處有、雕闌送目。更無限笙歌，芳醞初熟。休詫滕王看處，落霞孤鶩。雨中尤愛煙波上，見漁舟、來去相逐。數聲歌向蘆花，還疑是湘靈曲。
桂枝香
作者：黃裳
朝代：宋

插雲翠壁。為送目，入遙空，見山色。金鼎丹成去也，晉朝高客。百花巖下遺孫在，賦何人、離塵風骨。翠微緣近，希夷志遠，洞天蹤跡。近劍有、為龍資訊。怪潭上靈光，雷電相擊。尤好風波乍霽，鷺汀斜日。倚欄白盡行人鬢，但沈沈、群岫凝碧。利名休事蠅頭，飛舠送君南北。
桂枝香
作者：黃裳
朝代：宋

醱醅初熟。競看九日、西風弄寒菊。姝子新妝，向曉淡黃千簇。清香鬧處君須住，摻盈頭、醉鄉相逐。馬臺歡笑，龍山縱逸，佳話重緒。共盡日、登臨未足。更休問明年，浮世榮辱。難得良辰，鬢髮見秋尤綠。且邀月照金尊上，近人寒、如對飛瀑。宴歸還趁人來，茱萸佩垂紅玉。
洞仙歌
作者：黃裳
朝代：宋

世間言笑，天上誰歡聚。河漢涵秋靜無暑。望丹霄杳杳，雲幄俄開，緣會遠，空引時情萬縷。綵樓人送目，今夕無雙，巧在靈絲暗相許。爽氣御西風，眾樂難尋，乘槎看、鵲橋初度。過幾刻良時、早已分飛，向月下何辭，十分芳醑。
洞仙歌
作者：黃裳
朝代：宋

亂蟬何事，冒暑吟如訴。斷續聲中為誰苦。陣雲行碧落，舒捲光陰，秋意爽，俄作晴空驟雨。明珠無限數。都在荷花，疑是星河對庭戶。莫負晝如年，況有清尊，披襟坐、水風來處。信美景良辰、自古難並，既不遇多才，豈能歡聚。
洞仙歌
作者：黃裳
朝代：宋

杳無風色，腸斷蓮花信。水鑑雲垂數峰影。向勞生辛苦，寒暑煎人，爭不老，空想秋堂夜靜。玉姬揮皓月，時送微涼，莫吝金卮為伊盡。柳下夕陽收，傍水重遊，花茵上、雪回襟冷。問避暑天機、自有奇人，但且對湖光，世間誰醒。
減字木蘭花
作者：黃裳
朝代：宋

紅旗高舉。飛出深深楊柳渚。鼓擊春雷。直破煙波遠遠回。歡聲震地。驚退萬人爭戰氣。金碧樓西。銜得錦標第一歸。
滿庭芳
作者：黃裳
朝代：宋

瓊館煙輕，銀河風細，玉橋雲鎖方開。曉虹千丈，宛轉下天來。人在水精宮裡，行樂處、錦繡成堆。仍相問，人間天上，何處有蓬萊。徘徊。追往事，徵南巧架，傅野懷才。謾石驅東海，沙合龍臺。好是樂成初宴，紅牙碎、聲隱晴雷。江天晚，遊人未散，莫放隼旟回。
滿路花·促拍滿路花
作者：黃裳
朝代：宋

乾坤生古意，草木起秋聲。移人名利境，夢中驚。便尋靈寶，鳳髓與龜精。密報黃芽就，紫府門開，道情有個鶯鶯。問歸含楚山青。臥影水天明。松庵誰笑話，見還嬰。鶴歸日落，聚散兩忘情。好笑人痴處，白頭青冢，世間猶說醒醒。
漁家傲
作者：黃裳
朝代：宋

三月秋光今夜半。一年人愛今回滿。莫放笙歌容易散。須同玩。姮娥解笑人無伴。抱盡金精來碧漢。醉吟莫作尋常看。已過中天歡未斷。還同嘆。時情已嚮明朝換。
漁家傲
作者：黃裳
朝代：宋

人在月中宵漢遠。仙槎乘得秋風便。寒信已歸砧上練。衣未翦。疏窗空引相思怨。須信嬋娟尤有戀。輕飛葉上清光轉。寒菊枝頭籠婉孌。人初宴。新妝更學鉛華淺。
漁家傲
作者：黃裳
朝代：宋

多幸春來雲雨少。且教月與花相照。清色真香庭院悄。前事杳。還嗟此景何時了。莫道難逢開口笑。夜遊須趁人年少。光泛雕欄寒料峭。迂步繞。不勞秉燭壺天曉。
漁家傲
作者：黃裳
朝代：宋

已送清歌歸去後。東南樓上人聲悄。冷落尤臨弦上調。歡意少。空將萬感收殘照。窗外劍光初出鞘。斜窺夢斷人年少。未到蓋棺心未了。塵慮擾。雙眸竟入扶桑曉。
漁家傲
作者：黃裳
朝代：宋

方令庚生初皎皎。珠簾鉤上華堂曉。十二欄干多窈窕。妝欲妙。玉篦偷學娥眉小。擾擾時人隨兔走。十分皆望菱花照。瑞莢莫嫌生得少。圓未了。已圓卻恐佳期窵。
漁家傲
作者：黃裳
朝代：宋

汗漫金華寒委地。火雲散盡奇峰勢。紈扇團圓休與比。猶可喜。恩情不怕涼飆至。夢冷魂高何處寄。琉璃砌上籠人睡。逃暑廣寒宮似水。緣有累。乘風卻下人間世。
漁家傲
作者：黃裳
朝代：宋

風入金波凝不住。玉樓間倚誰飛舉。霜豔雪光來競素。分辨處。獨垂餘意窺庭戶。強薄羅衣催玉步。美人為我當尊舞。醉到春來能幾度。愁今古。月華不去年華去。
蝶戀花
作者：黃裳
朝代：宋

一望瑤華初委地。更約幽人，共賞巖邊翠。拭把方諸聊與試。無情爭得無中淚。飛瀑恐從星漢至。漸向賓筵，但覺寒如水。自愛一輪方得意。輕隨箕畢還成累。
蝶戀花
作者：黃裳
朝代：宋

人逐金烏忙到夜。不見金烏，方見人閒暇。天漢似來尊畔瀉。須知閒暇歡無價。銀色滿身誰可畫。兩腋風生，爽氣駸駸馬。待入蟾宮偷造化。姮娥已許仙方借。
蝶戀花
作者：黃裳
朝代：宋

俄落盞中如有戀。盞未乾時，還見霜娥現。說向翠鬟斟莫淺。殷勤此意應相勸。光景尤宜年少面。千里同看，不與人同怨。席上笑歌身更健。良時只願長相見。
蝶戀花
作者：黃裳
朝代：宋

千二百回圓未半。人世悲歡，此景長相伴。行到身邊瓊步款。金船載酒銀河畔。誰為別來音信斷。那更蟾光，一點窺孤館。靜送忘言愁一段。會須莫放笙歌散。
蝶戀花
作者：黃裳
朝代：宋

南北兩山驕欲鬥。中有漣漪，莫道壺山小。落落情懷臨漂渺。駕言來處鈴齋悄。行到桃溪花解笑。人面相逢，競好窺寒照。醉步敧斜西日少。歡聲猶唱多情調。
蝶戀花
作者：黃裳
朝代：宋

古往今來忙裡過。今古清光，靜照人行道。難似素娥長見好。見頻只是催人老。欲駐徵輪無計那。世上多情，卻被無情惱。夜夜烏飛誰識破。滿頭空恨霜華早。
蝶戀花
作者：黃裳
朝代：宋

忽破黃昏還太素。寒浸樓臺，縹緲非煙霧。江上分明星漢路。金銀閃閃神仙府。影臥清光隨我舞。邂逅三人，只願長相聚。今月亭亭曾照古。古人問月今何處。
蝶戀花
作者：黃裳
朝代：宋

忽送林光禽有語。飛如遙空，失素歸洲鷺。照處無私清望富。餘輝不惜人人與。玉繩欲到中天路。且待飛觴，緩緩移瓊步。花下影圓良夜午。東南樓上還相顧。
蝶戀花
作者：黃裳
朝代：宋

杳杳晴虛寒漫漫。放下塵勞，相共遊銀漢。便入醉鄉休浩嘆。神仙只在雲門館。飲興偏宜流水畔。時有紅蕖，落在黃金盞。鷺未忘機移別岸。畫船更上前汀看。
蝶戀花
作者：黃裳
朝代：宋

每到花開春已暮。況是人生，難得長歡聚。一日一遊能幾度。看看揹我堂堂去。蝶亂蜂忙紅粉妒。醉眼吟情，且與花為主。雪怨雲愁無問處。芳心待向誰分付。
蝶戀花
作者：黃裳
朝代：宋

水鑑中看尤未老。乘興拿舟，更向湘江過。俯仰太虛都一個。九春風思誰吟到。閒上釣臺雲外坐。待得金鱗，始放芳尊倒。醉後言歸猶更早。素纖有數君須道。
蝶戀花
作者：黃裳
朝代：宋

滿到十分人望盡。仙桂無根，到處留光景。聽我尊前歡未竟。金卮已弄寒蟾影。銀色界中風色定。散了浮雲，寶匣初開鏡。歸去不須紅燭影。天邊自與人相趁。
蝶戀花
作者：黃裳
朝代：宋

興到濃時春不住。昨夜雕欄，放了花無數。談笑急邀吟醉侶。青娥也合隨軒去。媚恐情生嬌恐妒。今日開尊，多幸無風雨。休唱宴瓊林一句。來年花共人何處。
蝶戀花
作者：黃裳
朝代：宋

萬籟無聲天地靜。清抱朱弦，不愧丹霄鏡。照到林梢風有信。抬頭疑是梅花領。萬感只應閒對景。獨倚危欄，擾擾人初定。吟不盡中愁不盡。溪山千古沈沈影。
蝶戀花
作者：黃裳
朝代：宋

誰悟月中真火冷。能引塵緣，遂出輪迥境。爭奈多情都未醒。九迴腸斷花間影。萬古興亡閒事定。物是人非，杳杳無音信。問月可知誰可問。不如且醉尊前景。
蝶戀花
作者：黃裳
朝代：宋

高下亭臺山水境。兩畔清輝，中有垂楊徑。鷺點前汀供雪景。花乘流水傳春信。不醉無歸先說定。醉待言歸，又被風吹醒。月下壺天遊未盡。廣寒宮是波中影。
驀山溪
作者：黃裳
朝代：宋

春前資訊，到處歡聲滿。旌旆出西郊，擁笙歌、嬋娟兩畔。東巡事往，空有雪中山，仙馭悄，古風間，謾動吟人嘆。天邊身世，況值重華旦。擊壤訪遺民，想如雲、望中不斷。功名休論，齊楚共唐虞，開口笑，插花歸，更候清秋晚。
三月三十日郊外即事
作者：黄公度
朝代：宋

雨积稻畦白，晴添麦垄黄。野桥排雁齿，山路转羊肠。鸟语有时好，田家随事忙。一年春尽日，身迹更他乡。
三月三十日郊外即事
作者：黄公度
朝代：宋

雨积稻畦白，晴添麦垅黄。
野桥排雁齿，山路转羊肠。
鸟语有时好，田家随事忙。
一年春尽日，身迹更他乡。
三月三十日郊外即事
作者：黄公度
朝代：宋

雨积稻畦白，晴添麦壠黄。
野桥排雁齿，山路转羊肠。
鸟语有时好，田家随事忙。
一年春尽日，身迹更他乡。
三月三十日郊外即事
作者：黄公度
朝代：宋

雨積稻畦白，晴添麥壠黄。
野橋排雁齒，山路轉羊腸。
鳥語有時好，田家隨事忙。
一年春盡日，身迹更他鄉。
三瑞堂
作者：黄公度
朝代：宋

机云二子才孤标，妙龄驰声典午朝。今见远孙来海峤，儒雅雍容饰汉条。德化醇醲春有脚，天姿粹美玉不彫。无复犊牛充带佩，坐令襦绔成歌谣。蕴藉斯人合台阁，暂把一麾亦不恶。铃阁正午槐阴清，讼庭无人鸟声乐。政成瑞应一何多，天香国艳骈花萼。可但渔阳倾麦岐，会见西京纪神爵。吾闻作善天降祥，拭目泥封下建章。一时文采七闽郡，千载风流三瑞堂。坤珍效祉来未央，九茎怒芽抽且长。胡不图之献天子，播在乐府歌芝房。
三瑞堂
作者：黄公度
朝代：宋

机云二子才孤标，妙龄驰声典午朝。今见远孙来海峤，儒雅雍容饰汉条。德化醇醲春有脚，天姿粹美玉不彫。无复犊牛充带佩，坐令襦裤成歌谣。蕴藉斯人合台阁，暂把一麾亦不恶。铃阁正午槐阴清，讼庭无人鸟声乐。政成瑞应一何多，天香国艳骈花萼。可但渔阳颂麦岐，会见西京纪神爵。吾闻作善天降祥，拭目泥封下建章。一时文采七闽郡，千载风流三瑞堂。坤珍效祉来未央，九茎怒芽抽且长。胡不图之献天子，播在乐府歌芝房。
三瑞堂
作者：黄公度
朝代：宋

机云二子才孤标，妙龄驰声典午朝。
今见远孙来海峤，儒雅雍容饰汉条。
德化醇醲春有脚，天姿粹美玉不雕。
无復犊牛充带佩，坐令襦袴成歌谣。
藴藉斯人合台阁，暂把一麾亦不恶。
铃阁正午槐阴清，讼庭无人鸟声乐。
政成瑞应一何多，天香国艷骈花蕚。
可但渔阳颂麦岐，会见西京纪神爵。
吾闻作善天降祥，拭目泥封下建章。
一时文采七闽郡，千载风流三瑞堂。
坤珍效祉来未央，九茎怒芽抽且长。
胡不图之献天子，播在乐府歌芝房。
三瑞堂
作者：黄公度
朝代：宋

機雲二子才孤標，妙齡馳聲典午朝。
今見遠孫來海嶠，儒雅雍容飾漢條。
德化醇醲春有脚，天姿粹美玉不彫。
無復犢牛充带佩，坐令襦袴成歌謠。
藴藉斯人合臺閣，暫把一麾亦不惡。
鈴閣正午槐陰清，訟庭無人鳥聲樂。
政成瑞應一何多，天香國艷駢花蕚。
可但漁陽頌麥岐，會見西京紀神爵。
吾聞作善天降祥，拭目泥封下建章。
一時文采七閩郡，千載風流三瑞堂。
坤珍效祉來未央，九莖怒芽抽且長。
胡不圖之獻天子，播在樂府歌芝房。
上汪內相生日
作者：黄公度
朝代：宋

天意恢炎歷，星躔降昴精。
典刑存大雅，領袖屬名卿。
出入三朝舊，青冥萬里程。
磨鉛周太史，視草漢承明。
詞采今宗匠，艱危急老成。
邃旒方側席，高纛尚專城。
卜築鄱陽外，懸弧晉水清。
先君桃李蔭，比屋袴襦聲。
晝永黄堂夢，春晴綠野耕。
日邊稽召節，幕下及稱觥。
盛業期伊呂，脩齡頌老彭。
一麾難久借，四海欲休兵。
上汪内相生日
作者：黄公度
朝代：宋

天意恢炎历，星躔降昂精。
典刑存大雅，领袖属名卿。
出入三朝旧，青冥万里程。
磨铅周太史，视草汉承明。
词采今宗匠，艰危急老成。
邃旒方侧席，高纛尚专城。
卜築鄱阳外，悬弧晋水清。
先君桃李荫，比屋绔襦声。
昼永黄堂梦，春晴绿野耕。
日边稽召节，幕下及称觥。
盛业期伊吕，修龄倾老彭。
一麾难久借，四海欲休兵。
上汪内相生日
作者：黄公度
朝代：宋

天意恢炎历，星躔降昴精。
典刑存大雅，领袖属名卿。
出入三朝旧，青冥万里程。
磨铅周太史，视草汉承明。
词采今宗匠，艰危急老成。
邃旒方侧席，高纛尚专城。
卜筑鄱阳外，悬弧晋水清。
先君桃李荫，比屋袴襦声。
昼永黄堂梦，春晴绿野耕。
日边稽召节，幕下及称觥。
盛业期伊吕，修龄颂老彭。
一麾难久借，四海欲休兵。
上汪内相生日
作者：黄公度
朝代：宋

天意恢炎历，星躔降昴精。典刑存大雅，领袖属名卿。出入三朝旧，青冥万里程。磨铅周太史，视草汉承明。词采今宗匠，艰危急老成。邃旒方侧席，高纛尚专城。卜筑鄱阳外，悬弧晋水清。先君桃李荫，比屋裤襦声。昼永黄堂梦，春晴绿野耕。日边稽召节，幕下及称觥。盛业期伊吕，脩龄颂老彭。一麾难久借，四海欲休兵。
上陆盐生辰五首
作者：黄公度
朝代：宋

喜谟合补三公衮，馀事聊分八使车。
想得忠勤彻旒冕，天涯洗眼看徵书。
上陆盐生辰五首
作者：黄公度
朝代：宋

拂拂秋风生桂枝，于门何日诞英奇。请看素魄初圆夜，正是奎星呈瑞时。高议曾匡马上翁，声名凛凛尉佗宫。谁知千载经行地，犹有云来绍祖风。嘉谟合补三公衮，馀事聊分八使车。想得忠勤彻旒冕，天涯洗眼看徵书。名家诗礼有诸郎，飞入南宫鸿雁行。不向人前称阀阅，要须仙桂五枝芳。可但人间五福全，飘飘真是地行仙。摩娑铜狄成追忆，游戏尘寰五百年。
上陆盐生辰五首·其一
作者：黄公度
朝代：宋
体裁：七言绝句

拂拂秋风生桂枝，于门何日诞英奇。请看素魄初圆夜，正是奎星呈瑞时。
上陆盐生辰五首·其三
作者：黄公度
朝代：宋

嘉谟合补三公衮，余事聊分八使车。
想得忠勤彻旒冕，天涯洗眼看征书。
上陆盐生辰五首·其三
作者：黄公度
朝代：宋

嘉谟合补三公衮，馀事聊分八使车。想得忠勤彻旒冕，天涯洗眼看徵书。
上陆盐生辰五首·其二
作者：黄公度
朝代：宋
体裁：七言绝句

高议曾匡马上翁，声名凛凛尉佗宫。谁知千载经行地，犹有云来绍祖风。
上陆盐生辰五首·其五
作者：黄公度
朝代：宋

可但人间五福全，飘飘真是地行仙。摩娑铜狄成追忆，游戏尘寰五百年。
上陆盐生辰五首·其五
作者：黄公度
朝代：宋

可但人间五福全，飘飘真是地行僊。
摩娑铜狄成追忆，游戏尘寰五百年。
上陆盐生辰五首·其四
作者：黄公度
朝代：宋

名家诗礼有诸郎，飞入南宫鸿雁行。不向人前称阀阅，要须仙桂五枝芳。
上陆盐生辰五首·其四
作者：黄公度
朝代：宋

名家诗礼有诸郎，飞入南宫鸿雁行。
不向人前称阀阅，要须僊桂五枝芳。
上陸鹽生辰五首·其一
作者：黄公度
朝代：宋

拂拂秋風生桂枝，于門何日誕英奇。
請看素魄初圓夜，正是奎星呈瑞時。
上陸鹽生辰五首·其三
作者：黄公度
朝代：宋

嘉謨合補三公衮，餘事聊分八使車。
想得忠勤徹旒冕，天涯洗眼看徵書。
上陸鹽生辰五首·其二
作者：黄公度
朝代：宋

高議曾匡馬上翁，聲名凜凜尉佗宮。
誰知千載經行地，猶有雲來紹祖風。
上陸鹽生辰五首·其五
作者：黄公度
朝代：宋

可但人間五福全，飄飄真是地行僊。
摩娑銅狄成追憶，游戲塵寰五百年。
上陸鹽生辰五首·其四
作者：黄公度
朝代：宋

名家詩禮有諸郎，飛入南宮鴻雁行。
不向人前稱閥閲，要須僊桂五枝芳。
不見
作者：黄公度
朝代：宋

碧湘幽夢秋帷冷，玉滴宵壺聲耿耿。
平生不作等閒愁，風月故人長引領。
青樓花開歡正新，當時握手欲留春。
樓空花落春竟去，惟有紗窗鎖暗塵。
風流回首年華晚，愁與宮眉添宛轉。
不堪翠袖裛殘香，六曲屏山爲誰展。
不见
作者：黄公度
朝代：宋
体裁：古风

碧湘幽梦秋帷冷，玉滴宵壶声耿耿。平生不作等閒愁，风月故人长引领。青楼花开欢正新，当时握手欲留春。楼空花落春竟去，惟有纱窗锁暗尘。风流回首年华晚，愁与宫眉添宛转。不堪翠袖裛残香，六曲屏山为谁展。
不见
作者：黄公度
朝代：宋

碧湘幽梦秋帷冷，玉滴宵壶声耿耿。平生不作等闲愁，风月故人长引领。青楼花开欢正新，当时握手欲留春。楼空花落春竟去，惟有纱窗锁暗尘。风流回首年华晚，愁与宫眉添宛转。不堪翠袖裛残香，六曲屏山为谁展。
与方稚川
作者：黄公度
朝代：宋

南来厌见跕飞茑，之子相逢意凛然。
未用天涯欢沦落，要知幕府盛才贤。
清谭霏屑论交地，叠鼓喧江送别筵。
帆腹渐肥人渐远，离愁长在夕阳边。
与方稚川
作者：黄公度
朝代：宋

南来厌见跕飞鸢，之子相逢意凛然。未用天涯叹沦落，要知幕府盛才贤。清谭霏屑论交地，叠鼓喧江送别筵。帆腹渐肥人渐远，离愁长在夕阳边。
与方稚川
作者：黄公度
朝代：宋

南来厌见跕飞鸢，之子相逢意凛然。
未用天涯叹沦落，要知幕府盛才贤。
清谭霏屑论交地，迭鼓喧江送别筵。
帆腹渐肥人渐远，离愁长在夕阳边。
与洪景伯
作者：黄公度
朝代：宋

快笔三江倒，宏材太室须。平生阅人久，所识似君无。岭海非长策，乾坤赖壮图。殷勤将寿斝，邂逅即亨衢。老骥心犹在，饥鹰寒易呼。何时殿门外，握手话江湖。
与洪景伯
作者：黄公度
朝代：宋

快笔三江倒，宏材太室须。
平生阅人久，所识似君无。
岭海非长策，干坤頼壮图。
殷勤将寿斚，邂逅即亨衢。
老骥心犹在，饥鹰寒易呼。
何时殿门外，握手话江湖。
与洪景伯
作者：黄公度
朝代：宋

快笔三江倒，宏材太室须，平生阅人久，所识似君无。岭海非长策，乾坤赖壮图。殷勤将寿斝，邂逅即亨衢。老骥心犹在，饥鹰寒易呼。何时殿门外，握手话江湖。
中秋西江上
作者：黄公度
朝代：宋
体裁：六言诗

月色今宵万里，笛声何处孤舟。世事堪惊流水，乡心不忍登楼。
中秋西江上
作者：黄公度
朝代：宋

月色今宵萬里，笛聲何處孤舟。
世事堪驚流水，鄉心不忍登樓。
久不得浙耗
作者：黄公度
朝代：宋
体裁：五言律诗

独酌浇愁酒，慵翻信手书。折腰行俗吏，投足且吾庐。岁月莺声老，江湖雁影疏。依栖五侯第，旅食近何如。
久不得浙耗
作者：黄公度
朝代：宋

独酌浇愁酒，慵翻信手书。
折腰行俗吏，投足且吾庐。
岁月鶑声老，江湖雁影踈。
依栖五侯第，旅食近何如。
久不得浙耗
作者：黄公度
朝代：宋

獨酌澆愁酒，慵翻信手書。
折腰行俗吏，投足且吾廬。
歲月鶑聲老，江湖雁影踈。
依棲五侯第，旅食近何如。
久雨阻西郊之游
作者：黄公度
朝代：宋

忽忽春将半，冥冥雨未休。过从喧屐齿，追赏负觥筹。诗句那排闷，莺声巧唤愁。晴郊饶胜概，何日许同游。
久雨阻西郊之游
作者：黄公度
朝代：宋

忽忽春将半，冥冥雨未休。过从喧屐齿，追赏负觥筹。诗句那排闷，莺声巧唤愁。晴郊饶胜槩，何日许同游。
久雨阻西郊之游
作者：黄公度
朝代：宋

忽忽春将半，冥冥雨未休。
过从喧屐齿，追赏负觥筹。
诗句那排闷，鶑声巧唤愁。
晴郊饶胜槩，何日许同游。
久雨阻西郊之遊
作者：黄公度
朝代：宋

忽忽春將半，冥冥雨未休。
過從喧屐齒，追賞負觥籌。
詩句那排悶，鶑聲巧喚愁。
晴郊饒勝槩，何日許同遊。
乙亥岁除渔梁村
作者：黄公度
朝代：宋
体裁：七言律诗

年来似觉道途熟，老去空更岁月频。爆竹一声乡梦破，残灯永夜客愁新。云容山意商量雪，柳眼桃腮领略春。想得在家小儿女，地炉相对说行人。
乙亥岁除渔梁村
作者：黄公度
朝代：宋

年来似觉道途熟，老去空更岁月频。
爆竹一声乡梦破，残灯永夜客愁新。
云容山意商量雪，柳眼桃腮领畧春。
想得在家小儿女，地炉相对说行人。
乙亥歲除漁梁村
作者：黄公度
朝代：宋

年來似覺道途熟，老去空更歲月頻。
爆竹一聲鄉夢破，殘燈永夜客愁新。
雲容山意商量雪，柳眼桃腮領畧春。
想得在家小兒女，地爐相對說行人。
九日
作者：黄公度
朝代：宋
体裁：七言律诗

天涯霜露羁离久，海内风尘归思赊。万里穷途双白鬓，一尊浊酒对黄花。频年奔走哀王粲，落日登临忆孟嘉。绝塞欢娱易萧瑟，悲来忍泪望京华。
九日
作者：黄公度
朝代：宋

天涯霜露羈離久，海內風塵歸思賒。
萬里窮途雙白鬢，一尊濁酒對黄花。
頻年奔走哀王粲，落日登臨憶孟嘉。
絕塞歡娛易蕭瑟，悲來忍泪望京華。
仙霞道中
作者：黄公度
朝代：宋

村村翁妪贺年华，不道行人亦念家。可是浮名能挽我，杖藜元日度仙霞。
仙霞道中
作者：黄公度
朝代：宋

村村翁妪贺年华，不道行人亦念家。
可是浮名能挽我，杖藜元日度僊霞。
仙霞道中
作者：黄公度
朝代：宋

村村翁嫗賀年華，不道行人亦念家。
可是浮名能挽我，杖藜元日度僊霞。
仙霞道中阻雨
作者：黄公度
朝代：宋

薄墓雨霏霏，归心恨不飞。
客程三日阻，家舍半年违。
涧涩水争道，山空云触衣。
凭谁洗光手，取出太阳辉。
仙霞道中阻雨
作者：黄公度
朝代：宋
体裁：五言律诗

薄暮雨霏霏，归心恨不飞。客程三日阻，家舍半年违。涧涩水争道，山空云触衣。凭谁洗光手，取出太阳辉。
仙霞道中阻雨
作者：黄公度
朝代：宋

薄暮雨霏霏，歸心恨不飛。
客程三日阻，家舍半年違。
澗澀水爭道，山空雲觸衣。
憑誰洗光手，取出太陽輝。
会同年共乐台
作者：黄公度
朝代：宋
体裁：五言律诗

兰省三千士，莆阳十五人。此时乡曲会，异日庙堂身。名塞乾坤隘，恩沾雨露新。天边三雁远，回首独凝神。
会同年共乐台
作者：黄公度
朝代：宋

兰省三千士，莆阳十五人。
此时乡曲会，异日庙堂身。
名塞干坤隘，恩沾雨露新。
天边三鴈远，回首独凝神。
体南先生戒途有日惠诗为别三复黯然和韵奉送
作者：黄公度
朝代：宋

抟抄聚散苦匆匆，岁晚山寒吾道东。
万木飘萧催客老，一官去住任天公。
情知今夕芳尊倒，魂断长亭返照红。
却喜到家春正好，蛮烟洗尽见华风。
体南先生戒途有日惠诗为别三复黯然和韵奉送言不逮情
作者：黄公度
朝代：宋

可但儿曹学未成，鄙心蔓草要锄耕。劳君穷海坐宾馆，为我文坛作主盟。苜蓿阑干朝饭薄，图书跌荡夜谭清。便携琴剑东归得，信有人间桑梓情。抟沙聚散苦匆匆，岁晚山寒吾道东。万木飘萧催客老，一官去住任天公。情知今夕芳尊倒，魂断长亭返照红。却喜到家春正好，蛮烟洗尽见华风。
体南先生戒途有日惠诗为别三復黯然和韵奉送言不逮情·其一
作者：黄公度
朝代：宋
体裁：七言律诗

可但儿曹学未成，鄙心蔓草要锄耕。劳君穷海坐宾馆，为我文坛作主盟。苜蓿阑干朝饭薄，图书跌荡夜谭清。便携琴剑东归得，信有人间桑梓情。
体南先生戒途有日惠诗为别三復黯然和韵奉送言不逮情·其二
作者：黄公度
朝代：宋
体裁：七言律诗

抟沙聚散苦匆匆，岁晚山寒吾道东。万木飘萧催客老，一官去住任天公。情知今夕芳尊倒，魂断长亭返照红。却喜到家春正好，蛮烟洗尽见华风。
倚薄
作者：黄公度
朝代：宋
体裁：五言律诗

茅檐供倚薄，藜杖费扶携。天入平芜阔，山含宿霭低。树声风便旋，野色晚凄迷。容易营生事，秋田稻欲齐。
倚薄
作者：黄公度
朝代：宋

茅簷供倚薄，藜杖費扶携。
天入平蕪濶，山含宿靄低。
樹聲風便旋，野色晚凄迷。
容易營生事，秋田稻欲齊。
偕徐子由余子侯陈应求游虎丘岩偶题壁韵叶因分字联句
作者：黄公度
朝代：宋

一室函沧海，羣公半列侯。
放怀追许谢，洗耳笑巢由。
花暖蜂相趁，泥香燕自求。
杖藜穷胜境，染笔记春游。
偕徐子由余子侯陈应求游虎丘岩偶题壁韵叶因分字联句
作者：黄公度
朝代：宋

一室函沧海，群公半列侯。放怀追许谢，洗耳笑巢由。花暖蜂相趁，泥香燕自求。杖藜穷胜境，染笔记春游。
偕徐子由余子侯陳應求游虎丘巖偶題壁韻叶因分字聯句
作者：黄公度
朝代：宋

一室函滄海，羣公半列侯。
放懷追許謝，洗耳笑巢由。
花暖蜂相趁，泥香燕自求。
杖藜窮勝境，染筆記春遊。
偕方次云饯孙守月下同归戏成
作者：黄公度
朝代：宋

北陌争迎丞相车，南郡新分刺史符。
弩矢纷纷夹道趋，旌旗猎猎照通衢。
一时冠盖事奔走，车马不许停斯须。
贤愚贵贱俱物役，始觉名利真区区。
我亦年来忝簪绂，苛礼羁人日湮汨。
往来叨沐主人恩，陶母不恪千金发。
平明联辔逐西风，归路三更踏明月。
解貂野店贳浊酒，醉罢高谭偃溟渤。
风尘薄宦君勿悲，犹胜低回场屋时。
乌帽白袍青竹榻，短檠终夜照红蜡。
偕方次云饯孙守月下同归戏成
作者：黄公度
朝代：宋

北陌争迎丞相车，南郡新分刺史符。弩矢纷纷夹道趋，旌旗猎猎照通衢。一时冠盖事奔走，车马不许停斯须。贤愚贵贱俱物役，始觉名利真区区。我亦年来忝簪绂，苛礼羁人日湮汩。往来叨沐主人恩，陶母不恪千金发。平明联辔逐西风，归路三更踏明月。解貂野店贳浊酒，醉罢高谭偃溟渤。风尘薄宦君勿悲，犹胜低回场屋时。乌帽白袍青竹榻，短檠终夜照红蜡。
偕方次云饯孙守月下同归戏成
作者：黄公度
朝代：宋

北陌争迎丞相车，南郡新分刺史符。
弩矢纷纷夹道趋，旌旗猎猎照通衢。
一时冠盖事奔走，车马不许停斯须。
贤愚贵贱俱物役，始觉名利真区区。
我亦年来忝簪绂，苛礼羁人日湮汩。
往来叨沐主人恩，陶母不恪千金髮。
平明联辔逐西风，归路三更踏明月。
解貂野店贳浊酒，醉罢高谭偃溟渤。
风尘薄宦君勿悲，犹胜低回场屋时。
乌帽白袍青竹榻，短檠终夜照红蜡。
偕方次雲餞孫守月下同歸戲成
作者：黄公度
朝代：宋

北陌爭迎丞相車，南郡新分刺史符。
弩矢紛紛夾道趨，旌旗獵獵照通衢。
一時冠蓋事奔走，車馬不許停斯須。
賢愚貴賤俱物役，始覺名利真區區。
我亦年來忝簪紱，苛禮羈人日湮汩。
往來叨沐主人恩，陶母不恪千金髮。
平明聯轡逐西風，歸路三更踏明月。
解貂野店貰濁酒，醉罷高譚偃溟渤。
風塵薄宦君勿悲，猶勝低回場屋時。
烏帽白袍青竹榻，短檠終夜照紅蠟。
偶成
作者：黄公度
朝代：宋

野鳥春布穀，階蟲秋絡絲。
呶呶空過耳，終不救寒饑。
偶成
作者：黄公度
朝代：宋
体裁：五言绝句

野鸟春布谷，阶虫秋络丝。呶呶空过耳，终不救寒饥。
元日次良翰韵
作者：黄公度
朝代：宋
体裁：七言律诗

老去低徊强北游，春来消息望南州。别离况复年华换，富贵难令少壮留。行李未知何处定，屠苏还解忆人不。可堪一夜寒江雨，滴作羁怀万斛愁。
元日次良翰韵
作者：黄公度
朝代：宋

老去低徊强北游，春来消息望南州。
别离况復年华换，富贵难令少壮留。
行李未知何处定，屠苏还解忆人不。
可堪一夜寒江雨，滴作羁怀万斛愁。
元日次良翰韻
作者：黄公度
朝代：宋

老去低徊强北遊，春來消息望南州。
別離况復年華換，富貴難令少壯留。
行李未知何處定，屠蘇還解憶人不。
可堪一夜寒江雨，滴作羈懷萬斛愁。
再別鄭叔友兼寄方次雲
作者：黄公度
朝代：宋

鞍馬侵三伏，萍蓬寄一身。
及秋歸計早，到日附書頻。
炎嶺休長客，清漳有故人。
過逢如問信，爲道各埃塵。
再别郑叔友兼寄方次云
作者：黄公度
朝代：宋
体裁：五言律诗

鞍马侵三伏，萍蓬寄一身。及秋归计早，到日附书频。炎岭休长客，清漳有故人。过逢如问信，为道各埃尘。
再用韵
作者：黄公度
朝代：宋

斗粟驱人堕世纷，卯申凫鹜动成群。桁杨閒卧吏休日，尊俎清谭士集云。久矣蛮荒真下策，信哉邹鲁号多文。酒酣预约鸡豚社，会见婆娑故国枌。
再用韵
作者：黄公度
朝代：宋

斗粟驱人堕世纷，卯申凫鹜动成群。桁杨闲卧吏休日，尊俎清谭士集云。久矣蛮荒真下策，信哉邹鲁号多文。酒酣预约鸡豚社，会见婆娑故国枌。
再用韵
作者：黄公度
朝代：宋

斗粟驱人堕世纷，卯申鳬鹜动成羣。
桁杨閒卧吏休日，尊俎清谭士集云。
久矣蛮荒真下策，信哉邹鲁号多文。
酒酣预约鸡豚社，会见婆娑故国枌。
再用韵书怀
作者：黄公度
朝代：宋
体裁：七言律诗

行行渐入瘴乡深，官事从人笑我侵。越俎代庖真有愧，逢场作戏本无心。宾僚暇日一杯酒，杖屦西园十亩阴。政尔无能落閒处，且从猿鸟觅知音。
再用韵书怀
作者：黄公度
朝代：宋

行行渐入瘴乡深，官事从人笑我侵。越俎代庖真有愧，逢场作戏本无心。宾僚暇日一杯酒，杖屦西园十亩阴。政尔无能落闲处，且从猿鸟觅知音。
再用韻
作者：黄公度
朝代：宋

斗粟驅人墮世紛，卯申鳬鶩動成羣。
桁楊閒卧吏休日，尊俎清譚士集雲。
久矣蠻荒真下策，信哉鄒魯號多文。
酒酣預約雞豚社，會見婆娑故國枌。
再用韻書懷
作者：黄公度
朝代：宋

行行漸入瘴鄉深，官事從人笑我侵。
越俎代庖真有愧，逢場作戲本無心。
賓僚暇日一杯酒，杖屨西園十畝陰。
政爾無能落閒處，且從猿鳥覓知音。
冬日道間
作者：黄公度
朝代：宋

歲熟牛羊飽，村寒鳥獸呼。
霜餘山骨露，水落澗毛枯。
歸艇收漁網，行人問酒壚。
微軀任南北，未覺旅懷孤。
冬日道间
作者：黄公度
朝代：宋

岁熟牛羊饱，村寒鸟兽呼。
霜余山骨露，水落涧毛枯。
归艇收渔网，行人问酒垆。
微躯任南北，未觉旅怀孤。
冬日道间
作者：黄公度
朝代：宋
体裁：五言律诗

岁熟牛羊饱，村寒鸟兽呼。霜馀山骨露，水落涧毛枯。归艇收渔网，行人问酒垆。微躯任南北，未觉旅怀孤。
凤凰夜坐联句
作者：黄公度
朝代：宋

月黑前村笛，风清俯槛琴。老苔虚殿闭，乔木故宫深。宿鸟依丛树，疏钟出断林。夜堂留暑湿，秋谷半晴阴。事业惟攲枕，尘埃一散襟。劳生倦奔走，远目寄登临。割据当年事，英雄万古心。青山空白骨，华屋漫黄金。酒薄何劳醉，诗成不废吟。艰危多感慨，时序苦侵寻。
凤凰夜坐联句
作者：黄公度
朝代：宋

月黑前村笛，风清俯槛琴。老苔虚殿闭，乔木故宫深。宿鸟依丛树，疏钟出断林。夜堂留暑湿，秋谷半晴阴。事业惟欹枕，尘埃一散襟。劳生倦奔走，远目寄登临。割据当年事，英雄万古心。青山空白骨，华屋漫黄金。酒薄何劳醉，诗成不废吟。艰危多感慨，时序苦侵寻。
凤凰夜坐联句
作者：黄公度
朝代：宋

月黑前村笛，风清俯槛琴。
老苔虚殿闭，乔木故宫深。
宿鸟依丛树，踈钟出断林。
夜堂留暑湿，秋谷半晴阴。
事业惟欹枕，尘埃一散襟。
劳生倦奔走，远目寄登临。
割据当年事，英雄万古心。
青山空白骨，华屋漫黄金。
酒薄何劳醉，诗成不废吟。
艰危多感慨，时序苦侵寻。
初秋夜坐
作者：黄公度
朝代：宋

納凉北窗下，景象有餘清。
林暝惟螢影，庭幽但竹聲。
語闌驚坐久，露重覺衣輕。
不寐饒詩思，徘徊參斗橫。
初秋夜坐
作者：黄公度
朝代：宋

纳凉北窗下，景象有余清。
林暝惟萤影，庭幽但竹声。
语阑惊坐久，露重觉衣轻。
不寐饶诗思，徘徊参斗横。
初秋夜坐
作者：黄公度
朝代：宋
体裁：五言律诗

纳凉北窗下，景象有馀清。林暝惟萤影，庭幽但竹声。语阑惊坐久，露重觉衣轻。不寐饶诗思，徘徊参斗横。
別呂守三首·其一
作者：黄公度
朝代：宋

家世唐蕭瑀，風流晉謝安。
胸中畜邱壑，筆下富波瀾。
耆舊謳歌惜，賓僚禮數寬。
龔黄初報政，飛詔忽江干。
別呂守三首·其三
作者：黄公度
朝代：宋

涉獵愧醇儒，南州入幕初。
力疲三尺法，塵滿一床書。
不有劉寬恕，何堪阮籍踈。
才微甘冗長，感激辱吹噓。
別呂守三首·其二
作者：黄公度
朝代：宋

自此調元去，人今卧轍同。
棠陰閩嶺外，星傳浙江東。
四月黄梅雨，千山荔子風。
離亭獨歸處，回首意無窮。
別方良翰
作者：黄公度
朝代：宋

海上曾聞屬國歸，歸來依舊壯心違。
風塵萬里長爲客，管庫三年不救饑。
尊酒欲謀良夜醉，庭花故就別時飛。
看君好刷沖天翼，莫遣江城過鴈稀。
別陳景明二首·其一
作者：黄公度
朝代：宋

董晁大策無今古，曾據龍頭拜未央。
天府带頒腰覺重，露門茗賜齒餘香。
麻詞一掃千言就，玉節三持萬里强。
自是中朝人第一，更將威信憺要荒。
別陳景明二首·其二
作者：黄公度
朝代：宋

冕旒目送出延英，鼓吹江喧引去程。
三夏日遲心自急，百年恩重命還輕。
賈胡久矣傳詩句，蠻長依然識姓名。
丹鼎刀圭應有在，願隨雞犬上蓬瀛。
别吕守三首
作者：黄公度
朝代：宋

家世唐萧瑀，风流晋谢安。胸中畜丘壑，笔下富波澜。耆旧讴歌惜，宾僚礼数宽。龚黄初报政，飞诏忽江干。自此调元去，人今卧辙同。棠阴闽岭外，星传浙江东。四月黄梅雨，千山荔子风。离亭独归处，回首意无穷。涉猎愧醇儒，南州入幕初。力疲三尺法，尘满一床书。不有刘宽恕，何堪阮籍疏。才微甘冗长，感激辱吹嘘。
别吕守三首·其一
作者：黄公度
朝代：宋

家世唐萧瑀，风流晋谢安。胸中畜丘壑，笔下富波澜。耆旧讴歌惜，宾僚礼数宽。龚黄初报政，飞诏忽江干。
别吕守三首·其一
作者：黄公度
朝代：宋

家世唐萧瑀，风流晋谢安。胸中畜邱壑，笔下富波澜。耆旧讴歌惜，宾僚礼数宽。龚黄初报政，飞诏忽江干。
别吕守三首·其三
作者：黄公度
朝代：宋

涉猎愧醇儒，南州入幕初。力疲三尺法，尘满一床书。不有刘宽恕，何堪阮籍疏。才微甘冗长，感激辱吹嘘。
别吕守三首·其三
作者：黄公度
朝代：宋

涉猎愧醇儒，南州入幕初。
力疲三尺法，尘满一床书。
不有刘宽恕，何堪阮籍踈。
才微甘冗长，感激辱吹嘘。
别吕守三首·其二
作者：黄公度
朝代：宋
体裁：五言律诗

自此调元去，人今卧辙同。棠阴闽岭外，星传浙江东。四月黄梅雨，千山荔子风。离亭独归处，回首意无穷。
别方良翰
作者：黄公度
朝代：宋
体裁：七言律诗

海上曾闻属国归，归来依旧壮心违。风尘万里长为客，管库三年不救饥。尊酒欲谋良夜醉，庭花故就别时飞。看君好刷冲天翼，莫遣江城过雁稀。
别方良翰
作者：黄公度
朝代：宋

海上曾闻属国归，归来依旧壮心违。
风尘万里长为客，管库三年不救饥。
尊酒欲谋良夜醉，庭花故就别时飞。
看君好刷冲天翼，莫遣江城过鴈稀。
别陈景明二首
作者：黄公度
朝代：宋

董晁大策无今古，曾据龙头拜未央。天府带颁腰觉重，露门茗赐齿馀香。麻词一扫千言就，玉节三持万里强。自是中朝人第一，更将威信憺要荒。冕旒目送出延英，鼓吹江喧引去程。三夏日迟心自急，百年恩重命还轻。贾胡久矣传诗句，蛮长依然识姓名。丹鼎刀圭应有在，愿随鸡犬上蓬瀛。
别陈景明二首·其一
作者：黄公度
朝代：宋

董晁大策无今古，曾据龙头拜未央。
天府带颁腰觉重，露门茗赐齿余香。
麻词一扫千言就，玉节三持万里强。
自是中朝人第一，更将威信憺要荒。
别陈景明二首·其一
作者：黄公度
朝代：宋
体裁：七言律诗

董晁大策无今古，曾据龙头拜未央。天府带颁腰觉重，露门茗赐齿馀香。麻词一扫千言就，玉节三持万里强。自是中朝人第一，更将威信憺要荒。
别陈景明二首·其二
作者：黄公度
朝代：宋
体裁：七言律诗

冕旒目送出延英，鼓吹江喧引去程。三夏日迟心自急，百年恩重命还轻。贾胡久矣传诗句，蛮长依然识姓名。丹鼎刀圭应有在，愿随鸡犬上蓬瀛。
千秋岁（贺莆守汪待举怀忠生日，汪报政将归，因以送之）
作者：黄公度
朝代：宋
体裁：词

郁葱佳气。天降麒麟瑞。回首处，江城外。一麾遗爱在，万口欢声沸。人乍远，危楼目断天无际。五马徘徊地。春色随归旆。寿水绿，壶山翠。风轻香篆直，日暖歌喉脆。椒觞举，人人尽祝千秋岁。
千里共明月
作者：黄公度
朝代：宋
体裁：五言排律

仙掌露初凝，高空月迥明。雪霜千里色，关塞一时情。永夜惊乌鹊，中原有弟兄。清辉怜独对，良会苦难并。目断一天远，愁随两地生。倚楼何处笛，凄切送残声。
千里共明月
作者：黄公度
朝代：宋

僊掌露初凝，高空月迥明。
雪霜千里色，关塞一时情。
永夜惊乌鹊，中原有弟兄。
清辉怜独对，良会苦难并。
目断一天远，愁随两地生。
倚楼何处笛，凄切送残声。
千里共明月
作者：黄公度
朝代：宋

僊掌露初凝，高空月迥明。
雪霜千里色，關塞一時情。
永夜驚烏鵲，中原有弟兄。
清輝憐獨對，良會苦難并。
目斷一天遠，愁隨兩地生。
倚樓何處笛，凄切送殘聲。
午睡起得富沙信
作者：黄公度
朝代：宋

閒处工夫要破除，茅堂一枕黑甜余。
漆园栩栩看成蝶，边笥便便旧贮书。
扫尽机心还罔象，了无行迹便华胥。
故人千里能知我，远寄月团供燕居。
午睡起得富沙信
作者：黄公度
朝代：宋

閒处工夫要破除，茅堂一枕黑甜馀。漆园栩栩看成蝶，边笥便便旧贮书。扫尽机心还罔象，了无行迹便华胥。故人千里能知我，远寄月团供燕居。
午睡起得富沙信
作者：黄公度
朝代：宋

閒處工夫要破除，茅堂一枕黑甜餘。
漆園栩栩看成蝶，邊笥便便舊貯書。
掃盡機心還罔象，了無行迹便華胥。
故人千里能知我，遠寄月團供燕居。
午睡起得富沙信
作者：黄公度
朝代：宋

闲处工夫要破除，茅堂一枕黑甜馀。漆园栩栩看成蝶，边笥便便旧贮书。扫尽机心还罔象，了无行迹便华胥。故人千里能知我，远寄月团供燕居。
南來苦熱戲作二首
作者：黄公度
朝代：宋

農夫烈日夏畦耕，僊家九轉丹竈成。
阿奴投燭婢翻羹，飛蛾赴焰雞遭烹。
湯爲池兮火爲城，未如三伏南州行。
大旱赤地金將流，火炎崑岡玉石休。
六月王師萬貔貅，叢坐氊帳襲重裘。
鄰人延燒已焦頭，未如三伏行南州。
南来苦热戏作二首
作者：黄公度
朝代：宋

农夫烈日夏畦耕，仙家九转丹灶成。阿奴投烛婢翻羹，飞蛾赴焰鸡遭烹。汤为池兮火为城，未如三伏南州行。
南来苦热戏作二首
作者：黄公度
朝代：宋

农夫烈日夏畦耕，仙家九转丹灶成。阿奴投烛婢翻羹，飞蛾赴焰鸡遭烹。汤为池兮火为城，未如三伏南州行。大旱赤地金将流，火炎昆冈玉石休。六月王师万貔貅，丛坐毡帐袭重裘。邻人延烧已焦头，未如三伏行南州。
南来苦热戏作二首
作者：黄公度
朝代：宋

农夫烈日夏畦耕，僊家九转丹竈成。
阿奴投烛婢翻羹，飞蛾赴焰鸡遭烹。
汤为池兮火为城，未如三伏南州行。
大旱赤地金将流，火炎昆冈玉石休。
六月王师万貔貅，丛坐氊帐袭重裘。
邻人延烧已焦头，未如三伏行南州。
南来苦热戏作二首
作者：黄公度
朝代：宋

大旱赤城金将流，火炎昆冈玉石休。
六月王师万貔貅，丛坐氊帐袭重裘。
邻人延烧已焦头，未如三伏行南州。
卜算子·薄宦各东西
作者：黄公度
朝代：宋
体裁：词

薄宦各东西，往事随风雨。先自离歌不忍闻，又何况、春将暮。愁共落花多，人逐征鸿去。君向潇湘我向秦，后会知何处。
卜算子·薄宦各东西
作者：黄公度
朝代：宋

薄宦各东西，往事随风雨。先自离歌不忍闻，又何况，春将暮。愁共落花多，人逐征鸿去。君向潇湘我向秦，后会知何处。
卜算子（公赴召命道过延平，郡宴有歌妓，追诵旧事，即席赋此。）
作者：黄公度
朝代：宋
体裁：词

寒透小窗纱，漏断人初醒。翡翠屏间拾落钗，背立残釭影。欲去更踟蹰，离恨终难整。陇首流泉不忍闻，月落双溪冷。
句
作者：黄公度
朝代：宋

欲治之主不世出，大名之下难久居。依旧家山万里，重新场屋三年。
句·其一
作者：黄公度
朝代：宋

欲治之主不世出，大名之下难久居。
句·其一
作者：黄公度
朝代：宋

欲治之主不世出，大名之下難久居。
句·其二
作者：黄公度
朝代：宋
体裁：句

依旧家山万里，重新场屋三年。
句·其二
作者：黄公度
朝代：宋

依舊家山萬里，重新場屋三年。
和余子美即事二首
作者：黄公度
朝代：宋

昏昏午汗浃桃笙，醒眼清诗仗友生。俘馘遥传泮水捷，琴书初解杏坛盟。开尊赖有论文酒，舍肉应无遗母羹。好种桑麻归杜曲，行藏休更问君平。黉堂归去葛衣轻，怪底形容太瘦生。抖擞悭囊偿酒债，安排崄韵主诗盟。妖韶梅老自馀态，滋味韩休薄大羹。强策驽骀追逸驾，不堪才力但平平。
和余子美即事二首·其一
作者：黄公度
朝代：宋
体裁：七言律诗

昏昏午汗浃桃笙，醒眼清诗仗友生。俘馘遥传泮水捷，琴书初解杏坛盟。开尊赖有论文酒，舍肉应无遗母羹。好种桑麻归杜曲，行藏休更问君平。
和余子美即事二首·其一
作者：黄公度
朝代：宋

昏昏午汗浃桃笙，醒眼清诗仗友生。
俘馘遥传泮水捷，琴书初解杏坛盟。
开尊頼有论文酒，舍肉应无遗母羹。
好种桑麻归杜曲，行藏休更问君平。
和余子美即事二首·其一
作者：黄公度
朝代：宋

昏昏午汗浹桃笙，醒眼清詩仗友生。
俘馘遥傳泮水捷，琴書初解杏壇盟。
開尊頼有論文酒，舍肉應無遺母羹。
好種桑麻歸杜曲，行藏休更問君平。
和余子美即事二首·其二
作者：黄公度
朝代：宋

黉堂归去葛衣轻，怪底形容太瘦生。
抖擞悭囊偿酒债，安排崄韵主诗盟。
妖韶梅老自余态，滋味韩休薄大羹。
强策驽骀追逸驾，不堪才力但平平。
和余子美即事二首·其二
作者：黄公度
朝代：宋

黉堂归去葛衣轻，怪底形容太瘦生。抖擞悭囊偿酒债，安排崄韵主诗盟。妖韶梅老自馀态，滋味韩休薄大羹。强策驽骀追逸驾，不堪才力但平平。
和余子美即事二首·其二
作者：黄公度
朝代：宋

黌堂歸去葛衣輕，怪底形容太瘦生。
抖擻慳囊償酒債，安排嶮韻主詩盟。
妖韶梅老自餘態，滋味韓休薄大羹。
强策駑駘追逸駕，不堪才力但平平。
和余子美春日緩步
作者：黄公度
朝代：宋

道屈時危且茹藜，不妨去魯儘遲遲。
一軒容膝分藍宇，十里携筇闖麥岐。
杜老皓頭真可惜，陶潛知命更奚疑。
干戈淮上無消息，愁絕南山獨步時。
和余子美春日缓步
作者：黄公度
朝代：宋
体裁：七言律诗

道屈时危且茹藜，不妨去鲁尽迟迟。一轩容膝分蓝宇，十里携筇闯麦岐。杜老皓头真可惜，陶潜知命更奚疑。干戈淮上无消息，愁绝南山独步时。
和使君劭农之什
作者：黄公度
朝代：宋
体裁：七言律诗

交情自许胶投漆，宾主相辉璧与琨。卖剑早书循吏传，种瓜时问故侯园。百年耆旧须亲访，千里耕桑戴上恩。一郡风流古来少，笔端珠玉富归轩。
和使君劭農之什
作者：黄公度
朝代：宋

交情自許膠投漆，賓主相輝璧與琨。
賣劍早書循吏傳，種瓜時問故侯園。
百年耆舊須親訪，千里耕桑戴上恩。
一郡風流古來少，筆端珠玉富歸軒。
和南安余宰題翠陰亭致爽軒二首·其一
作者：黄公度
朝代：宋

溪光山色兩幽深，更結新亭倚翠林。
老木參天烟漠漠，虛簷掛日影沉沉。
三年此地留喬舄，六月凉風颯楚襟。
趁取公餘急行樂，人生容易二毛侵。
和南安余宰題翠陰亭致爽軒二首·其二
作者：黄公度
朝代：宋

面勢揖孤峙，交柯藏伯勞。
日臨公館寂，人與此軒高。
對酒屢中聖，題詩應僕騷。
喬林思舊隠，咫尺聽風號。
和南安余宰题翠阴亭致爽轩二首·其一
作者：黄公度
朝代：宋

溪光山色两幽深，更结新亭倚翠林。
老木参天烟漠漠，虚檐挂日影沉沉。
三年此地留乔舄，六月凉风飒楚襟。
趁取公余急行乐，人生容易二毛侵。
和南安余宰题翠阴亭致爽轩二首·其一
作者：黄公度
朝代：宋
体裁：七言律诗

溪光山色两幽深，更结新亭倚翠林。老木参天烟漠漠，虚檐挂日影沉沉。三年此地留乔舄，六月凉风飒楚襟。趁取公馀急行乐，人生容易二毛侵。
和南安余宰题翠阴亭致爽轩二首·其二
作者：黄公度
朝代：宋

面势揖孤峙，交柯藏伯劳。日临公馆寂，人与此轩高。对酒屡中圣，题诗应仆骚。乔林思旧隐，咫尺听风号。
和南安余宰题翠阴亭致爽轩二首·其二
作者：黄公度
朝代：宋

面势揖孤峙，交柯藏伯劳。日临公馆寂，人与此轩高。对酒屡中圣，题诗应仆骚。乔林思旧隐，咫尺听风号。溪光山色两幽深，更结新亭倚翠林。老木参天烟漠漠，虚檐挂日影沉沉。三年此地留乔舄，六月凉风飒楚襟。趁取公馀急行乐，人生容易二毛侵。
和南安余宰题翠阴亭致爽轩二首·其二
作者：黄公度
朝代：宋

面势揖孤峙，交柯藏伯劳。
日临公馆寂，人与此轩高。
对酒屡中圣，题诗应仆骚。
乔林思旧隠，咫尺听风号。
和咏陈贤良华表
作者：黄公度
朝代：宋
体裁：七言律诗

千年鹤表映溪滨，一代鸿文动至尊。仕路低徊唐老杜，才名合沓汉公孙。家风不减太丘令，盛事何如通德门。肯把浮荣衒流俗，欲遗典则到仍昆。
和宋去华爱日楼之什
作者：黄公度
朝代：宋

百里平畴一望间，绿芜尽处见青山。
孤云自在开仍合，白鸟羣飞去復还。
竟日茶瓜留客坐，满床图史伴君閒。
携醪许我问奇字，剥啄何妨屡扣关。
和宋去华爱日楼之什
作者：黄公度
朝代：宋

百里平畴一望间，绿芜尽处见青山。孤云自在开仍合，白鸟群飞去复还。竟日茶瓜留客坐，满床图史伴君閒。携醪许我问奇字，剥啄何妨屡扣关。
和宋去华爱日楼之什
作者：黄公度
朝代：宋

百里平畴一望间，绿芜尽处见青山。孤云自在开仍合，白鸟群飞去复还。竟日茶瓜留客坐，满床图史伴君闲。携醪许我问奇字，剥啄何妨屡扣关。
和宋去華愛日樓之什
作者：黄公度
朝代：宋

百里平疇一望間，綠蕪盡處見青山。
孤雲自在開仍合，白鳥羣飛去復還。
竟日茶瓜留客坐，滿床圖史伴君閒。
携醪許我問奇字，剝啄何妨屢扣關。
和宋永兄咏荔支用东坡刑字韵四首
作者：黄公度
朝代：宋

枝头血色万年萍，错落横天粲彗星。昔日杨姬劳走驿，一时王姥欲俱刑。浪传石蜜来他域，巧似珊瑚出涨溟。仙种世传工益寿，饱尝端胜卫生经。蜜甜谁数楚江萍，枉道偷桃是岁星。长夏日烘怜国色，去年霜薄赦秋刑。侯堂旧许祠南海，使驿曾劳走北溟。名种尚堪重品第，未甘陆羽著茶经。脩竹繁阴覆绿萍，压墙朱实斗星星。明珠落掌骊龙睡，丹壳归盘白马刑。曾指画图誇北客，至今渍蜜动南溟。可怜伧父流涎久，何日乌山始一经。一时红紫逐飘萍，风雨残枝尚缀星。西国葡萄甘仆隶，白家踯躅强仪刑。谁移仙种从丹府，不使灵荄遍八溟。大业豪华今寂寞，佳名空著海山经。
和宋永兄咏荔支用东坡刑字韵四首·其一
作者：黄公度
朝代：宋
体裁：七言律诗

枝头血色万年萍，错落横天粲彗星。昔日杨姬劳走驿，一时王姥欲俱刑。浪传石蜜来他域，巧似珊瑚出涨溟。仙种世传工益寿，饱尝端胜卫生经。
和宋永兄咏荔支用东坡刑字韵四首·其一
作者：黄公度
朝代：宋

枝头血色万年萍，错落横天粲彗星。
昔日杨姬劳走驿，一时王姥欲俱刑。
浪传石蜜来他域，巧似珊瑚出涨溟。
僊种世传工益寿，饱尝端胜卫生经。
和宋永兄咏荔支用东坡刑字韵四首·其三
作者：黄公度
朝代：宋

修竹繁阴覆绿萍，压墙朱实斗星星。
明珠落掌骊龙睡，丹殻归盘白马刑。
曾指画图夸北客，至今渍蜜动南溟。
可怜伧父流涎久，何日乌山始一经。
和宋永兄咏荔支用东坡刑字韵四首·其三
作者：黄公度
朝代：宋

脩竹繁阴覆绿萍，压墙朱实斗星星。明珠落掌骊龙睡，丹壳归盘白马刑。曾指画图誇北客，至今渍蜜动南溟。可怜伧父流涎久，何日乌山始一经。
和宋永兄咏荔支用东坡刑字韵四首·其二
作者：黄公度
朝代：宋

蜜甜谁数楚江萍，枉道偷桃是岁星。
长夏日烘怜国色，去年霜薄赦秋刑。
侯堂旧许祠南海，使驿曾劳走北溟。
名种尚堪重品第，未甘陆羽着茶经。
和宋永兄咏荔支用东坡刑字韵四首·其二
作者：黄公度
朝代：宋

蜜甜谁数楚江萍，枉道偷桃是岁星。长夏日烘怜国色，去年霜薄赦秋刑。侯堂旧许祠南海，使驿曾劳走北溟。名种尚堪重品第，未甘陆羽著茶经。
和宋永兄咏荔支用东坡刑字韵四首·其四
作者：黄公度
朝代：宋

一时红紫逐飘萍，风雨残枝尚缀星。西国葡萄甘仆隶，白家踯躅强仪刑。谁移仙种从丹府，不使灵荄遍八溟。大业豪华今寂寞，佳名空著海山经。
和宋永兄咏荔支用东坡刑字韵四首·其四
作者：黄公度
朝代：宋

一时红紫逐飘萍，风雨残枝尚缀星。
西国葡萄甘仆隶，白家踯躅强仪刑。
谁移僊种从丹府，不使灵荄遍八溟。
大业豪华今寂寞，佳名空着海山经。
和宋永兄围棋青字韵因成五绝
作者：黄公度
朝代：宋

翻劫解围心有兵，谋生政要眼双青。已收鹅阵乌巢幕，未放鹰扬鸥满汀。块然木石本无情，底事纷纷如许争。天遣人间作仇敌，只缘黑白太分明。一胜一负乃常事，七纵七擒真妙机。九械难窥墨翟守，六奇终破白登围。哲匠观旁嘿若喑，衔枚勇士用功深。管中窥豹谁家子，技痒时时不自禁。千里归来两鬓丝，清风永日对枯棋。红尘万事不到眼，此乐勿容儿辈知。
和宋永兄围棋青字韵因成五绝·其一
作者：黄公度
朝代：宋
体裁：七言绝句

翻劫解围心有兵，谋生政要眼双青。已收鹅阵乌巢幕，未放鹰扬鸥满汀。
和宋永兄围棋青字韵因成五绝·其三
作者：黄公度
朝代：宋
体裁：七言绝句

一胜一负乃常事，七纵七擒真妙机。九械难窥墨翟守，六奇终破白登围。
和宋永兄围棋青字韵因成五绝·其二
作者：黄公度
朝代：宋
体裁：七言绝句

块然木石本无情，底事纷纷如许争。天遣人间作仇敌，只缘黑白太分明。
和宋永兄围棋青字韵因成五绝·其五
作者：黄公度
朝代：宋
体裁：七言绝句

千里归来两鬓丝，清风永日对枯棋。红尘万事不到眼，此乐勿容儿辈知。
和宋永兄围棋青字韵因成五绝·其四
作者：黄公度
朝代：宋
体裁：七言绝句

哲匠观旁嘿若喑，衔枚勇士用功深。管中窥豹谁家子，技痒时时不自禁。
和宋永兄圍棋青字韻因成五絕·其一
作者：黄公度
朝代：宋

翻劫解圍心有兵，謀生政要眼雙青。
已收鵞陣烏巢幕，未放鷹揚鷗滿汀。
和宋永兄圍棋青字韻因成五絕·其三
作者：黄公度
朝代：宋

一勝一負乃常事，七縱七擒真妙機。
九械難窺墨翟守，六奇終破白登圍。
和宋永兄圍棋青字韻因成五絕·其二
作者：黄公度
朝代：宋

塊然木石本無情，底事紛紛如許爭。
天遣人間作仇敵，只緣黑白太分明。
和宋永兄圍棋青字韻因成五絕·其五
作者：黄公度
朝代：宋

千里歸來兩鬢絲，清風永日對枯棋。
紅塵萬事不到眼，此樂勿容兒輩知。
和宋永兄圍棋青字韻因成五絕·其四
作者：黄公度
朝代：宋

哲匠觀旁嘿若喑，銜枚勇士用功深。
管中窺豹誰家子，技癢時時不自禁。
和宋永兄愛日樓見寄八首·其一
作者：黄公度
朝代：宋

畫圖展處千山雪，漁艇歸時一笛風。
爲愛東溟日色好，側身樓外望壺公。
和宋永兄愛日樓見寄八首·其七
作者：黄公度
朝代：宋

秋心驚杵急，遠目見潮回。
衰日可愛也，楚風真快哉。
卷開前聖對，竹動故人來。
去魯遲休怪，謀身恥自媒。
和宋永兄愛日樓見寄八首·其三
作者：黄公度
朝代：宋

野意樓前滿，秋聲樹杪回。
歲華行老矣，午夢思悠哉。
碌碌甘捐棄，時時幸往來。
不才詩有債，多病酒爲媒。
和宋永兄愛日樓見寄八首·其二
作者：黄公度
朝代：宋

陳樓高卧真佳士，陶徑歸來有古風。
只恐功名不相放，驅人須作黑頭公。
和宋永兄愛日樓見寄八首·其五
作者：黄公度
朝代：宋

軒組挽人力，萬中無一回。
急流能退者，捨我有誰哉。
此意何時遂，相携歸去來。
東皋春雨足，荷鍤聽鳩媒。
和宋永兄愛日樓見寄八首·其八
作者：黄公度
朝代：宋

山林往不返，朝市去無回。
能樂窮通者，真知出處哉。
次山稱漫仕，彭澤賦歸來。
堪笑脅肩子，相從不待媒。
和宋永兄愛日樓見寄八首·其六
作者：黄公度
朝代：宋

齠齓携書冊，成名天上回。
如公希世者，自古幾人哉。
山藪詎宜去，功名看鼎來。
人間無伯樂，相馬失龍媒。
和宋永兄愛日樓見寄八首·其四
作者：黄公度
朝代：宋

醫手無三折，愁腸漫九回。
宦情聊復爾，世事轉艱哉。
狂態未能免，新詩特地來。
從今罷歌舞，焦尾聽無媒。
和宋永兄春日閒居
作者：黄公度
朝代：宋

負郭濃春事，高齋闢曉關。
晴雲浮越嶠，芳草接荆蠻。
祿薄難長飽，才微分久閒。
年華兵甲裏，吁駭鏡中顔。
和宋永兄春日閒居
作者：黄公度
朝代：宋

负郭浓春事，高斋辟晓关。晴云浮越峤，芳草接荆蛮。禄薄难长饱，才微分久閒。年华兵甲里，吁骇镜中颜。
和宋永兄春日閒居
作者：黄公度
朝代：宋

负郭浓春事，高斋闢晓关。
晴云浮越峤，芳草接荆蛮。
禄薄难长饱，才微分久閒。
年华兵甲裏，吁骇镜中颜。
和宋永兄春日闲居
作者：黄公度
朝代：宋

负郭浓春事，高斋辟晓关。晴云浮越峤，芳草接荆蛮。禄薄难长饱，才微分久闲。年华兵甲里，吁骇镜中颜。
和宋永兄爱日楼见寄八首
作者：黄公度
朝代：宋

画图展处千山雪，渔艇归时一笛风。为爱东溟日色好，侧身楼外望壶公。陈楼高卧真佳士，陶径归来有古风。只恐功名不相放，驱人须作黑头公。
和宋永兄爱日楼见寄八首·其一
作者：黄公度
朝代：宋
体裁：七言绝句

画图展处千山雪，渔艇归时一笛风。为爱东溟日色好，侧身楼外望壶公。
和宋永兄爱日楼见寄八首·其七
作者：黄公度
朝代：宋
体裁：五言律诗

秋心惊杵急，远目见潮回。衰日可爱也，楚风真快哉。卷开前圣对，竹动故人来。去鲁迟休怪，谋身耻自媒。
和宋永兄爱日楼见寄八首·其三
作者：黄公度
朝代：宋
体裁：五言律诗

野意楼前满，秋声树杪回。岁华行老矣，午梦思悠哉。碌碌甘捐弃，时时幸往来。不才诗有债，多病酒为媒。
和宋永兄爱日楼见寄八首·其三
作者：黄公度
朝代：宋

野意楼前满，秋声树杪回。岁华行老矣，午梦思悠哉。碌碌甘捐弃，时时幸往来。不才诗有债，多病酒为媒。医手无三折，愁肠漫九回。宦情聊复尔，世事转艰哉。狂态未能免，新诗特地来。从今罢歌舞，焦尾听无媒。轩组挽人力，万中无一回。急流能退者，舍我有谁哉。此意何时遂，相携归去来。东皋春雨足，荷锸听鸠媒。龆龀携书册，成名天上回。如公希世者，自古几人哉。山薮讵宜去，功名看鼎来。人间无伯乐，相马失龙媒。秋心惊杵急，远目见潮回。衰日可爱也，楚风真快哉。卷开前圣对，竹动故人来。去鲁迟休怪，谋身耻自媒。山林往不返，朝市去无回。能乐穷通者，真知出处哉。次山称漫仕，彭泽赋归来。堪笑胁肩子，相从不待媒。
和宋永兄爱日楼见寄八首·其二
作者：黄公度
朝代：宋
体裁：七言绝句

陈楼高卧真佳士，陶径归来有古风。只恐功名不相放，驱人须作黑头公。
和宋永兄爱日楼见寄八首·其五
作者：黄公度
朝代：宋
体裁：五言律诗

轩组挽人力，万中无一回。急流能退者，舍我有谁哉。此意何时遂，相携归去来。东皋春雨足，荷锸听鸠媒。
和宋永兄爱日楼见寄八首·其八
作者：黄公度
朝代：宋
体裁：五言律诗

山林往不返，朝市去无回。能乐穷通者，真知出处哉。次山称漫仕，彭泽赋归来。堪笑胁肩子，相从不待媒。
和宋永兄爱日楼见寄八首·其六
作者：黄公度
朝代：宋

龆齓携书册，成名天上回。如公希世者，自古几人哉。山薮讵宜去，功名看鼎来。人间无伯乐，相马失龙媒。
和宋永兄爱日楼见寄八首·其六
作者：黄公度
朝代：宋

龆龀携书册，成名天上回。如公希世者，自古几人哉。山薮讵宜去，功名看鼎来。人间无伯乐，相马失龙媒。
和宋永兄爱日楼见寄八首·其四
作者：黄公度
朝代：宋

医手无三折，愁肠漫九回。宦情聊复尔，世事转艰哉。狂态未能免，新诗特地来。从今罢歌舞，焦尾听无媒。
和宋永兄爱日楼见寄八首·其四
作者：黄公度
朝代：宋

医手无三折，愁肠漫九回。
宦情聊復尔，世事转艰哉。
狂态未能免，新诗特地来。
从今罢歌舞，焦尾听无媒。
和宋永兄罢官还家途中见寄四绝
作者：黄公度
朝代：宋

三年惠政留岩邑，千里归舟犯恶滩。乌鹊信传知渐近，白鸥盟在未应寒。流年忽忽双蓬鬓，薄宦纷纷一旅亭。惟有长官衫色在，至今犹与眼俱青。知稼堂中一味閒，卷帘终日卧看山。虽无微禄供贫病，幸有新诗伴往还。不比人心惊岁移，且看雁影逐春归。明朝已办椒花颂，相对一尊忘是非。
和宋永兄罢官还家途中见寄四绝·其一
作者：黄公度
朝代：宋
体裁：七言绝句

三年惠政留岩邑，千里归舟犯恶滩。乌鹊信传知渐近，白鸥盟在未应寒。
和宋永兄罢官还家途中见寄四绝·其三
作者：黄公度
朝代：宋
体裁：七言绝句

知稼堂中一味閒，卷帘终日卧看山。虽无微禄供贫病，幸有新诗伴往还。
和宋永兄罢官还家途中见寄四绝·其二
作者：黄公度
朝代：宋
体裁：七言绝句

流年忽忽双蓬鬓，薄宦纷纷一旅亭。惟有长官衫色在，至今犹与眼俱青。
和宋永兄罢官还家途中见寄四绝·其四
作者：黄公度
朝代：宋

不比人心惊岁移，且看雁影逐春归。明朝已办椒花颂，相对一尊忘是非。
和宋永兄罢官还家途中见寄四绝·其四
作者：黄公度
朝代：宋

不比人心惊岁移，且看鴈影逐春归。
明朝已办椒花颂，相对一尊忘是非。
和宋永兄罷官還家途中見寄四絕·其一
作者：黄公度
朝代：宋

三年惠政留巖邑，千里歸舟犯惡灘。
烏鵲信傳知漸近，白鷗盟在未應寒。
和宋永兄罷官還家途中見寄四絕·其三
作者：黄公度
朝代：宋

知稼堂中一味閒，卷簾終日卧看山。
雖無微祿供貧病，幸有新詩伴往還。
和宋永兄罷官還家途中見寄四絕·其二
作者：黄公度
朝代：宋

流年忽忽雙蓬鬢，薄宦紛紛一旅亭。
惟有長官衫色在，至今猶與眼俱青。
和宋永兄罷官還家途中見寄四絕·其四
作者：黄公度
朝代：宋

不比人心驚歲移，且看鴈影逐春歸。
明朝已辦椒花頌，相對一尊忘是非。
和宋永兄詠荔支用東坡刑字韻四首·其一
作者：黄公度
朝代：宋

枝頭血色萬年萍，錯落橫天粲彗星。
昔日楊姬勞走驛，一時王姥欲俱刑。
浪傳石蜜來他域，巧似珊瑚出漲溟。
僊種世傳工益壽，飽嘗端勝衛生經。
和宋永兄詠荔支用東坡刑字韻四首·其三
作者：黄公度
朝代：宋

脩竹繁陰覆綠萍，壓牆朱實鬭星星。
明珠落掌驪龍睡，丹殻歸盤白馬刑。
曾指畫圖誇北客，至今漬蜜動南溟。
可憐傖父流涎久，何日烏山始一經。
和宋永兄詠荔支用東坡刑字韻四首·其二
作者：黄公度
朝代：宋

蜜甜誰數楚江萍，枉道偷桃是歲星。
長夏日烘憐國色，去年霜薄赦秋刑。
侯堂舊許祠南海，使驛曾勞走北溟。
名種尚堪重品第，未甘陸羽著茶經。
和宋永兄詠荔支用東坡刑字韻四首·其四
作者：黄公度
朝代：宋

一時紅紫逐飄萍，風雨殘枝尚綴星。
西國葡萄甘僕隸，白家躑躅强儀刑。
誰移僊種從丹府，不使靈荄遍八溟。
大業豪華今寂寞，佳名空著海山經。
和宋永四兄集句
作者：黄公度
朝代：宋

时事干戈裏，年光卷帙中。
有怀忧社稷，无力靖华戎。
世路日多梗，斋扉昼掩蓬。
悲歌抚长铗，爽飒气摩空。
和宋永四兄集句
作者：黄公度
朝代：宋

时事干戈里，年光卷帙中。有怀忧社稷，无力靖华戎。世路日多梗。斋扉昼掩蓬。悲歌抚长铗，爽飒气摩空。
和宋永四兄集句
作者：黄公度
朝代：宋

时事干戈里，年光卷帙中。有怀忧社稷，无力靖华戎。世路日多梗，斋扉昼掩蓬。悲歌抚长铗，爽飒气摩空。
和宋永四兄集句
作者：黄公度
朝代：宋

時事干戈裏，年光卷帙中。
有懷憂社稷，無力靖華戎。
世路日多梗，齋扉晝掩蓬。
悲歌撫長鋏，爽颯氣摩空。
和徐子由題晝寂軒
作者：黄公度
朝代：宋

木落孤城迥，苔封古寺深。
結廬依近地，隠几愜幽心。
細草秋仍綠，脩篁晚更陰。
紅塵門外路，六轡漫如琴。
和徐子由题昼寂轩
作者：黄公度
朝代：宋

木落孤城迥，苔封古寺深。结庐依近地，隐几惬幽心。细草秋仍绿，修篁晚更阴。红尘门外路，六辔漫如琴。
和徐子由题昼寂轩
作者：黄公度
朝代：宋

木落孤城迥，苔封古寺深。结庐依近地，隐几惬幽心。细草秋仍绿，脩篁晚更阴。红尘门外路，六辔漫如琴。
和徐子由题昼寂轩
作者：黄公度
朝代：宋

木落孤城迥，苔封古寺深。
结庐依近地，隠几惬幽心。
细草秋仍绿，修篁晚更阴。
红尘门外路，六辔漫如琴。
和方次云至日作
作者：黄公度
朝代：宋
体裁：五言律诗

至日空相忆，何时复此来。素书烦蜡炬，往事付寒杯。梦破风惊竹，诗成雨绽梅。江城低婺女，回首亦劳哉。
和方次云至日作
作者：黄公度
朝代：宋

至日空相忆，何时復此来。
素书烦蜡炬，往事付寒杯。
梦破风惊竹，诗成雨绽梅。
江城低婺女，回首亦劳哉。
和方次雲至日作
作者：黄公度
朝代：宋

至日空相憶，何時復此來。
素書煩蠟炬，往事付寒杯。
夢破風驚竹，詩成雨綻梅。
江城低婺女，回首亦勞哉。
和李元泰艳歌
作者：黄公度
朝代：宋
体裁：古风

凉风惬人如故旧，客燕残蝉度清昼。摇落三秋楚泽悲，相思一夜东阳瘦。愁连黛入眉山重，犹忆去年和泪送。鱼沉雁断消息稀，频来惟有清宵梦。
和李元泰艷歌
作者：黄公度
朝代：宋

凉風愜人如故舊，客燕殘蟬度清晝。
摇落三秋楚澤悲，相思一夜東陽瘦。
愁連黛入眉山重，猶憶去年和泪送。
魚沉鴈斷消息稀，頻來惟有清宵夢。
和李元泰艷歌
作者：黄公度
朝代：宋

凉风惬人如故旧，客燕残蝉度清昼。
摇落三秋楚泽悲，相思一夜东阳瘦。
愁连黛入眉山重，犹忆去年和泪送。
鱼沉鴈断消息稀，频来惟有清宵梦。
和汪端中陪府君游东湖
作者：黄公度
朝代：宋

汉家虎玺重分铜，銮坡厌直金莲红。
海角疮痍烦大手，循良不愧古人风。
偃蹇霜风铃阁寂，蒙茸春色圜扉空。
为郡风流见前辈，隙日车盖飞城东。
鰲首虚亭未泯灭，骚人古意无终穷。
香风十里菰蒲外，喜气一城尊俎中。
中原景物久荆棘，南渡衣冠随梗蓬。
此地龟文符古谶，盛观略与承平同。
腐儒谬忝无双裔，声价远惭吾祖童。
青衫幕府困奔走，頼有新诗为发聋。
和汪端中陪府君游东湖
作者：黄公度
朝代：宋

汉家虎玺重分铜，銮坡厌直金莲红。海角疮痍烦大手，循良不愧古人风。偃蹇霜风铃阁寂，蒙茸春色圜扉空。为郡风流见前辈，隙日车盖飞城东。鳌首虚亭未泯灭，骚人古意无终穷。香风十里菰蒲外，喜气一城尊俎中。中原景物久荆棘，南渡衣冠随梗蓬。此地龟文符古识，盛观略与承平同。腐儒谬忝无双裔，声价远惭吾祖童。青衫幕府困奔走，赖有新诗为发聋。
和汪端中陪府君游东湖
作者：黄公度
朝代：宋

汉家虎玺重分铜，銮坡厌直金莲红。海角疮痍烦大手，循良不愧古人风。偃蹇霜风铃阁寂，蒙茸春色圜扉空。为郡风流见前辈，隙日车盖飞城东。鳌首虚亭未泯灭，骚人古意无终穷。香风十里菰蒲外，喜气一城尊俎中。中原景物久荆棘，南渡衣冠随梗蓬。此地龟文符古谶，盛观略与承平同。腐儒谬忝无双裔，声价远惭吾祖童。青衫幕府困奔走，赖有新诗为发聋。
和汪端中陪府君遊東湖
作者：黄公度
朝代：宋

漢家虎璽重分銅，鑾坡厭直金蓮紅。
海角瘡痍煩大手，循良不愧古人風。
偃蹇霜風鈴閣寂，蒙茸春色圜扉空。
爲郡風流見前輩，隙日車蓋飛城東。
鰲首虛亭未泯滅，騷人古意無終窮。
香風十里菰蒲外，喜氣一城尊俎中。
中原景物久荆棘，南渡衣冠隨梗蓬。
此地龜文符古讖，盛觀略與承平同。
腐儒謬忝無雙裔，聲價遠慚吾祖童。
青衫幕府困奔走，頼有新詩爲發聾。
和泉上人
作者：黄公度
朝代：宋

芒鞋踏遍万山松，得得归来丈室中。破祴一身在悬罄，清谈对客似撞钟。名家要看惊人举，觅句何须效我穷。春雨地炉分半坐，便疑身住古禅丛。
和泉上人
作者：黄公度
朝代：宋

芒鞋踏遍万山松，得得归来丈室中。破裓一身在悬罄，清谈对客似撞钟。名家要看惊人举，觅句何须效我穷。春雨地炉分半坐，便疑身住古禅丛。
和泉上人
作者：黄公度
朝代：宋

芒鞋踏遍萬山松，得得歸來丈室中。
破祴一身在懸罄，清談對客似撞鐘。
名家要看驚人舉，覓句何須效我窮。
春雨地爐分半坐，便疑身住古禪叢。
和章守三咏·包公堂
作者：黄公度
朝代：宋

华堂存绘事，昭代得仪刑。
迹与莓苔古，名争兰茝馨。
清风无远近，乔木未雕零。
今日斵泥手，依然瘦鹤形。
和章守三咏·右包公堂
作者：黄公度
朝代：宋
体裁：五言律诗

华堂存绘事，昭代得仪刑。迹与莓苔古，名争兰茝馨。清风无远近，乔木未彫零。今日斲泥手，依然瘦鹤形。
和章守三咏·右披云楼
作者：黄公度
朝代：宋
体裁：五言律诗

飞楼跨危堞，云雾晓披披。形胜供临眺，公馀来燕宜。江横睥睨阔，山入绮疏奇。风月本无价，君侯况有诗。
和章守三咏·右清心堂
作者：黄公度
朝代：宋
体裁：五言律诗

千里有馀刃，一堂聊赏心。庭虚延远吹，檐敞受繁阴。休吏帘初下，忘怀机自沉。人间足尘土，无路到清襟。
和章守三咏·披云楼
作者：黄公度
朝代：宋

飞楼跨危堞，云雾晓披披。
形胜供临眺，公余来燕宜。
江横睥睨阔，山入绮疏奇。
风月本无价，君侯况有诗。
和章守三咏·清心堂
作者：黄公度
朝代：宋

千里有余刃，一堂聊赏心。
庭虚延远吹，檐敞受繁阴。
休吏帘初下，忘怀机自沉。
人间足尘土，无路到清襟。
和章守三詠·包公堂
作者：黄公度
朝代：宋

華堂存繪事，昭代得儀刑。
迹與莓苔古，名爭蘭茝馨。
清風無遠近，喬木未彫零。
今日斵泥手，依然瘦鶴形。
和章守三詠·披雲樓
作者：黄公度
朝代：宋

飛樓跨危堞，雲霧曉披披。
形勝供臨眺，公餘來燕宜。
江橫睥睨闊，山入綺疏奇。
風月本無價，君侯况有詩。
和章守三詠·清心堂
作者：黄公度
朝代：宋

千里有餘刃，一堂聊賞心。
庭虛延遠吹，簷敞受繁陰。
休吏簾初下，忘懷機自沉。
人間足塵土，無路到清襟。
和苏伯承题恂恂轩
作者：黄公度
朝代：宋
体裁：七言律诗

可但温恭九族敦，平生乡党更恂恂。山林得趣身长健，门馆无私物自春。一室琴尊对咸籍，百年胶漆付雷陈。共传宅相工题品，未数东坡德有邻。
和蔡司法南安之什
作者：黄公度
朝代：宋

一夜晴風吹曉霞，平明聯轡踏飛花。
嵐光且對聖賢酒，世事僅同蠻觸蝸。
簿領迷人春易老，漁樵滿地晝無譁。
登臨未飽溪山興，歸路星星月照沙。
和蔡司法南安之什
作者：黄公度
朝代：宋
体裁：七言律诗

一夜晴风吹晓霞，平明联辔踏飞花。岚光且对圣贤酒，世事仅同蛮触蜗。簿领迷人春易老，渔樵满地昼无哗。登临未饱溪山兴，归路星星月照沙。
和蔡司法南安之什
作者：黄公度
朝代：宋

一夜晴风吹晓霞，平明联辔踏飞花。
岚光且对圣贤酒，世事仅同蛮触蜗。
簿领迷人春易老，渔樵满地昼无譁。
登临未饱溪山兴，归路星星月照沙。
和蘇伯承題恂恂軒
作者：黄公度
朝代：宋

可但溫恭九族敦，平生鄉黨更恂恂。
山林得趣身長健，門館無私物自春。
一室琴尊對咸籍，百年膠漆付雷陳。
共傳宅相工題品，未數東坡德有鄰。
和詠陳賢良華表
作者：黄公度
朝代：宋

千年鶴表映溪濱，一代鴻文動至尊。
仕路低徊唐老杜，才名合沓漢公孫。
家風不減太丘令，盛事何如通德門。
肯把浮榮衒流俗，欲遺典則到仍昆。
和謝單推宋卿惠詩
作者：黄公度
朝代：宋

逃空每喜足音聞，之子相逢真可人。
知友無非大父行，求君須向古人倫。
蠻烟傾蓋情如故，蜀繭題詩墨尚新。
文采風流百不俗，更餘筆力挽千鈞。
和谢单推宋卿惠诗
作者：黄公度
朝代：宋

逃空每喜足音闻，之子相逢真可人。
知友无非大父行，求君须向古人伦。
蛮烟倾盖情如故，蜀茧题诗墨尚新。
文采风流百不俗，更余笔力挽千钧。
和谢单推宋卿惠诗
作者：黄公度
朝代：宋
体裁：七言律诗

逃空每喜足音闻，之子相逢真可人。知友无非大父行，求君须向古人伦。蛮烟倾盖情如故，蜀茧题诗墨尚新。文采风流百不俗，更馀笔力挽千钧。
和超然翁韵二首
作者：黄公度
朝代：宋

才微只合老荆扉，悮窃虚名及盛时。藜杖端须为刘烛，匏竽聊复预齐吹。亨衢腾踔非吾事，客路逢迎仰己知。莫讶归程秋向晚，也应去鲁自迟迟。
和超然翁韵二首
作者：黄公度
朝代：宋

才微祇合老荆扉，误窃虚名及盛时。藜杖端须为刘烛，匏竽聊复预齐吹。亨衢腾踔非吾事，客路逢迎仰己知。莫讶归程秋向晚，也应去鲁自迟迟。西风回首故乡情，何日为园学邵平。已办孤帆冲夕浪，可堪万壑更秋声。折腰为米追时辈，当面输心愧老成。饮罢归来未能寝，微吟拥鼻数寒更。
和超然翁韵二首·其一
作者：黄公度
朝代：宋

才微祇合老荆扉，悞窃虚名及盛时。
藜杖端须为刘烛，匏竽聊復预齐吹。
亨衢腾踔非吾事，客路逢迎仰己知。
莫讶归程秋向晚，也应去鲁自迟迟。
和超然翁韵二首·其一
作者：黄公度
朝代：宋

才微祇合老荆扉，误窃虚名及盛时。藜杖端须为刘烛，匏竽聊复预齐吹。亨衢腾踔非吾事，客路逢迎仰己知。莫讶归程秋向晚，也应去鲁自迟迟。
和超然翁韵二首·其二
作者：黄公度
朝代：宋

西风回首故乡情，何日为园学邵平。已办孤帆冲夕浪，可堪万壑更秋声。折腰为米追时辈，当面输心愧老成。饮罢归来未能寝，微吟拥鼻数寒更。
和超然翁韵二首·其二
作者：黄公度
朝代：宋

西风回首故乡情，何日为园学邵平。
已办孤帆衝夕浪，可堪万壑更秋声。
折腰为米追时辈，当面输心愧老成。
饮罢归来未能寝，微吟拥鼻数寒更。
和超然翁韻二首·其一
作者：黄公度
朝代：宋

才微祇合老荆扉，悞竊虛名及盛時。
藜杖端須爲劉燭，匏竽聊復預齊吹。
亨衢騰踔非吾事，客路逢迎仰己知。
莫訝歸程秋向晚，也應去魯自遲遲。
和超然翁韻二首·其二
作者：黄公度
朝代：宋

西風回首故鄉情，何日爲園學邵平。
已辦孤帆衝夕浪，可堪萬壑更秋聲。
折腰爲米追時輩，當面輸心愧老成。
飲罷歸來未能寢，微吟擁鼻數寒更。
和邵觀復見贈
作者：黄公度
朝代：宋

詩才千丈清且嵬，筆力萬牛挽不回。
平生用心有根柢，丱角指南得天才。
江西波瀾浩如海，一派流落天南垓。
久謂升堂胔已嚌，可是持鼓門過雷。
詩能窮人豈其理，人窮乃工於詩爾。
不妨俗眼自青白，第恐獠音無正始。
俛首誰能兄孔方，高談直欲妻法喜。
眼高未伏下孔楊，渠肯碌碌數餘子。
我無寸長班俊髦，狐裘之傍羞縕袍。
所得虛名真畫餠，朅來窮海試鉛刀。
書生習氣掃未盡，畫諾閉門思和陶。
錐處囊中穎立見，君欲逃名何可逃。
君家故侯青門東，人物於今有祖風。
落拓一官姑吏隠，敏捷千首追詩翁。
何者蹄涔留尺鯉，未辦斗水活蛟龍。
丈夫功業不嫌晚，政恐夫君甘養蒙。
和邵观复见赠
作者：黄公度
朝代：宋

诗才千丈清且嵬，笔力万牛挽不回。平生用心有根柢，丱角指南得天才。江西波澜浩如海，一派流落天南垓。久谓升堂胔已哜，可是持鼓门过雷。诗能穷人岂其理，人穷乃工于诗尔。不妨俗眼自青白，第恐獠音无正始。俛首谁能兄孔方，高谈直欲妻法喜。眼高未伏下孔杨，渠肯碌碌数馀子。我无寸长班俊髦，狐裘之傍羞缊袍。所得虚名真画饼，朅来穷海试铅刀。书生习气扫未尽，画诺闭门思和陶。锥处囊中颖立见，君欲逃名何可逃。君家故侯青门东，人物于今有祖风。落拓一官姑吏隐，敏捷千首追诗翁。何者蹄涔留尺鲤，未办斗水活蛟龙。丈夫功业不嫌晚，政恐夫君甘养蒙。
和邵观复见赠
作者：黄公度
朝代：宋

诗才千丈清且嵬，笔力万牛挽不回。平生用心有根柢，丱角指南得天才。江西波澜浩如海，一派流落天南垓。久谓升堂胔已哜，可是持鼓门过雷。诗能穷人岂其理，人穷乃工於诗尔。不妨俗眼自青白，第恐獠音无正始。挽首谁能兄孔方，高谈直欲妻法喜。眼高未伏下孔杨，渠肯碌碌数馀子。我无寸长班俊髦，狐裘之傍羞緼袍。所得虚名真画饼，劫来穷海试铅刀。书生习气扫未尽，画诺闭门思和陶。锥处囊中颖立见，君欲逃名何可逃。君家故侯青门东，人物於今有祖风。落拓一官姑吏隐，敏捷千首追诗翁。何者蹄涔留尺鲤，未办斗水活蛟龙。丈夫功业不嫌晚，政恐夫君甘养蒙。
和邵观復见赠
作者：黄公度
朝代：宋

诗才千丈清且嵬，笔力万牛挽不回。
平生用心有根柢，丱角指南得天才。
江西波澜浩如海，一派流落天南垓。
久谓升堂胔已哜，可是持鼓门过雷。
诗能穷人岂其理，人穷乃工于诗尔。
不妨俗眼自青白，第恐獠音无正始。
俛首谁能兄孔方，高谈直欲妻法喜。
眼高未伏下孔杨，渠肯碌碌数余子。
我无寸长班俊髦，狐裘之傍羞缊袍。
所得虚名真画餠，朅来穷海试铅刀。
书生习气扫未尽，画诺闭门思和陶。
锥处囊中颖立见，君欲逃名何可逃。
君家故侯青门东，人物于今有祖风。
落拓一官姑吏隠，敏捷千首追诗翁。
何者蹄涔留尺鲤，未办斗水活蛟龙。
丈夫功业不嫌晚，政恐夫君甘养蒙。
和郑叔友题真如
作者：黄公度
朝代：宋
体裁：五言律诗

南郡趋新幕，微官愧野人。客怀投寺晚，归梦到家频。岁月看蓬鬓，尘埃听葛巾。相随一杯酒，且慰百年身。
和郑叔友题真如
作者：黄公度
朝代：宋

南郡趋新幕，微官愧野人。客怀投寺晚，归梦到家频。岁月看蓬鬓，尘埃听葛贴。相随一杯酒，且慰百年身。
和郑邦达主簿五绝·其一
作者：黄公度
朝代：宋
体裁：七言绝句

斗粟折腰真鄙夫，且图一饱似侏儒。渊明欲赋归来引，未免弦歌预计谟。
和郑邦达主簿五绝·其一
作者：黄公度
朝代：宋

斗粟折腰真鄙夫，且图一饱似侏儒。
渊明欲赋归来引，未免絃歌预计谟。
和郑邦达主簿五绝·其三
作者：黄公度
朝代：宋
体裁：七言绝句

长倩抱关真碌碌，仲升吐策但平平。头颅四十已自揣，空负林宗裁鉴明。
和郑邦达主簿五绝·其二
作者：黄公度
朝代：宋
体裁：七言绝句

望重东京宪与香，自怜忝祖寸无长。高天厚地容蝼蚁，乞与江湖作漫郎。
和郑邦达主簿五绝·其五
作者：黄公度
朝代：宋
体裁：七言绝句

邂逅天涯一破颜，缁尘染素客途艰。休将俗眼轻游子，无数珠玑咳唾间。
和郑邦达主簿五绝·其四
作者：黄公度
朝代：宋
体裁：七言绝句

风姿眇眇志堂堂，诗句惊人易数长。高士行看三府辟，可容枳棘困仇香。
和鄭叔友題真如
作者：黄公度
朝代：宋

南郡趨新幕，微官愧野人。
客懷投寺晚，歸夢到家頻。
歲月看蓬鬢，塵埃聽葛巾。
相隨一杯酒，且慰百年身。
和鄭邦達主簿五絕·其一
作者：黄公度
朝代：宋

斗粟折腰真鄙夫，且圖一飽似侏儒。
淵明欲賦歸來引，未免絃歌預計謨。
和鄭邦達主簿五絕·其三
作者：黄公度
朝代：宋

長倩抱關真碌碌，仲升吐策但平平。
頭顱四十已自揣，空負林宗裁鑒明。
和鄭邦達主簿五絕·其二
作者：黄公度
朝代：宋

望重東京憲與香，自憐忝祖寸無長。
高天厚地容螻蟻，乞與江湖作漫郎。
和鄭邦達主簿五絕·其五
作者：黄公度
朝代：宋

邂逅天涯一破顔，緇塵染素客途艱。
休將俗眼輕游子，無數珠璣咳唾間。
和鄭邦達主簿五絕·其四
作者：黄公度
朝代：宋

風姿眇眇志堂堂，詩句驚人易數長。
高士行看三府辟，可容枳棘困仇香。
和陈应求春日见寄
作者：黄公度
朝代：宋
体裁：五言律诗

满目繁春事，题诗寄所思。轻寒欺酒力，宿雨褪花姿。经世知无术，追欢要及时。郊原剩晴景，莫负去年期。
和陈应求韵兼呈方次云
作者：黄公度
朝代：宋
体裁：七言律诗

策蹇冲泥到野扉，故人相对破愁眉。话因别久卒难尽，情逐杯深那更辞。十里云山乖素约，一番桃李负幽期。萧萧半夜空阶雨，乱滴枯肠百斛诗。
和陈应求韵兼呈方次云
作者：黄公度
朝代：宋

策蹇衝泥到野扉，故人相对破愁眉。
话因别久卒难尽，情逐杯深那更辞。
十里云山乖素约，一番桃李负幽期。
萧萧半夜空阶雨，乱滴枯肠百斛诗。
和陳應求春日見寄
作者：黄公度
朝代：宋

滿目繁春事，題詩寄所思。
輕寒欺酒力，宿雨褪花姿。
經世知無術，追歡要及時。
郊原賸晴景，莫負去年期。
和陳應求韻兼呈方次雲
作者：黄公度
朝代：宋

策蹇衝泥到野扉，故人相對破愁眉。
話因別久卒難盡，情逐杯深那更辭。
十里雲山乖素約，一番桃李負幽期。
蕭蕭半夜空階雨，亂滴枯腸百斛詩。
和龔實之聞虜人敗盟
作者：黄公度
朝代：宋

請纓未係單于頸，置火須然董卓臍。
列郡奔馳喧羽檄，聖朝哀痛下芝泥。
盟寒關隴無來使，春晚江淮有戰鼙。
十載枕邊憂國泪，不堪幽夢破晨雞。
和龚实之闻虏人败盟
作者：黄公度
朝代：宋

请缨未系单于颈，置火面然董卓脐。列郡奔驰喧羽檄，圣朝哀痛下芝泥。盟寒关陇无来使，春晚江淮有战鼙。十载枕边忧国泪，不堪幽梦破晨鸡。
和龚实之闻虏人败盟
作者：黄公度
朝代：宋
体裁：七言律诗

请缨未系单于颈，置火须然董卓脐。列郡奔驰喧羽檄，圣朝哀痛下芝泥。盟寒关陇无来使，春晚江淮有战鼙。十载枕边忧国泪，不堪幽梦破晨鸡。
唱和盈軸而燕集未期小詩請廣文兄爲遨頭
作者：黄公度
朝代：宋

煩君管領東君手，收拾風光尊俎中。
與作遨頭共春燕，何須擁鼻學秋蟲。
誰憐老子興不淺，自笑窮人詩轉工。
趁取身閒酒價賤，明年此日又西東。
唱和盈轴而燕集未期小诗请广文兄为遨头
作者：黄公度
朝代：宋
体裁：七言律诗

烦君管领东君手，收拾风光尊俎中。与作遨头共春燕，何须拥鼻学秋虫。谁怜老子兴不浅，自笑穷人诗转工。趁取身閒酒价贱，明年此日又西东。
唱和盈轴而燕集未期小诗请广文兄为遨头
作者：黄公度
朝代：宋

烦君管领东君手，收拾风光尊俎中。与作遨头共春燕，何须拥鼻学秋虫。谁怜老子兴不浅，自笑穷人诗转工。趁取身闲酒价贱，明年此日又西东。
喜雨
作者：黄公度
朝代：宋
体裁：古风

皇天啬甘泽，为农生理休。哀哉桑麻瘁，得意蓬蒿稠。一夜溜檐雨，晓屋喧鸣鸠。惊涛注空壑，秀色溢平畴。田舍无宿储，及此宽百忧。陌上谁家郎，惟恐阻春游。
喜雨
作者：黄公度
朝代：宋

皇天嗇甘澤，爲農生理休。
哀哉桑麻瘁，得意蓬蒿稠。
一夜溜簷雨，曉屋喧鳴鳩。
驚濤注空壑，秀色溢平疇。
田舍無宿儲，及此寬百憂。
陌上誰家郎，惟恐阻春遊。
回文絕句
作者：黄公度
朝代：宋

歌闋一尊清晝長，曲池小景晚風凉。
波微動處見魚戲，荷半開時過雨香。
回文绝句
作者：黄公度
朝代：宋
体裁：七言绝句

歌阕一尊清昼长，曲池小景晚风凉。波微动处见鱼戏，荷半开时过雨香。
壬戌中秋沿檄行县与龚实之同宿于琴泉轩
作者：黄公度
朝代：宋
体裁：五言律诗

摇落江城暮，招提访旧游。泉声终夜雨，竹影一堂秋。露湛衣裳冷，山空枕簟幽。故人怜寂寞，抱被肯相投。
壬戌中秋沿檄行縣與龔實之同宿于琴泉軒
作者：黄公度
朝代：宋

摇落江城暮，招提訪舊遊。
泉聲終夜雨，竹影一堂秋。
露湛衣裳冷，山空枕簟幽。
故人憐寂寞，抱被肯相投。
夏日陈应求见访
作者：黄公度
朝代：宋

酷暑避修竹，繁阴侵短楹。
形骸方枕簟，车马忽柴荆。
对酒情无极，哦诗韵更清。
昏鸦催别急，天末片云横。
夏日陈应求见访
作者：黄公度
朝代：宋

酷暑避脩竹，繁阴侵短楹。形骸方枕簟，车马忽柴荆。对酒情无极，哦诗韵更清。昏鸦催别急，天末片云横。
夏日陳應求見訪
作者：黄公度
朝代：宋

酷暑避脩竹，繁陰侵短楹。
形骸方枕簟，車馬忽柴荆。
對酒情無極，哦詩韻更清。
昏鴉催別急，天末片雲橫。
夜坐梅树下率尔
作者：黄公度
朝代：宋
体裁：五言律诗

羌吹宣重籥，胡床近小台。轻轻云片度，淡淡月华开。壁暗雨留藓，庭虚风落梅。纳凉公宇邃，清夜兴悠哉。
夜坐梅樹下率爾
作者：黄公度
朝代：宋

羌吹宣重籥，胡床近小臺。
輕輕雲片度，淡淡月華開。
壁暗雨留蘚，庭虛風落梅。
納凉公宇邃，清夜興悠哉。
大水二首
作者：黄公度
朝代：宋

巨浸滔天后，遗黎复业初。桑田皆变海，老稚半为鱼。凿石开新道，行人问故庐。客愁那对此，搔首重欷嘘。
大水二首
作者：黄公度
朝代：宋

巨浸滔天后，遗黎复业初。桑田皆变海，老稚半为鱼。凿石开新道，行人问故庐。客愁那对此，搔首重欷歔。洚水应垂儆，高穹岂不仁。发陈遵故事，执咎定何人。岸落溪容改，山摧土色新。伤心问耆旧，谁与吊斯民。
大水二首·其一
作者：黄公度
朝代：宋

巨浸滔天后，遗黎复业初。桑田皆变海，老稚半为鱼。凿石开新道，行人问故庐。客愁那对此，搔首重欷歔。
大水二首·其一
作者：黄公度
朝代：宋

巨浸滔天后，遗黎復业初。
桑田皆变海，老稚半为鱼。
凿石开新道，行人问故庐。
客愁那对此，搔首重欷歔。
大水二首·其一
作者：黄公度
朝代：宋

巨浸滔天後，遺黎復業初。
桑田皆變海，老稚半爲魚。
鑿石開新道，行人問故廬。
客愁那對此，搔首重欷歔。
大水二首·其二
作者：黄公度
朝代：宋

洚水应垂儆，高穹岂不仁。发陈遵故事，执咎定何人。岸落溪容改，山摧土色新。伤心问耆旧，谁与吊斯民。
大水二首·其二
作者：黄公度
朝代：宋

洚水应垂儆，高穹岂不仁。
发陈遵故事，执咎定何人。
岸落溪容改，山摧土色新。
伤心问耆旧，谁与弔斯民。
大水二首·其二
作者：黄公度
朝代：宋

洚水應垂儆，高穹豈不仁。
發陳遵故事，執咎定何人。
岸落溪容改，山摧土色新。
傷心問耆舊，誰與弔斯民。
奉別王宰先之
作者：黄公度
朝代：宋

畫角城頭繞怨音，秋風握手別杯深。
三年故國相從地，萬里青雲欲別心。
醉罷林霜催菊老，夢回江月轉棠陰。
預愁曉色離亭外，衰草撩人思不禁。
奉别王宰先之
作者：黄公度
朝代：宋
体裁：七言律诗

画角城头绕怨音，秋风握手别杯深。三年故国相从地，万里青云欲别心。醉罢林霜催菊老，梦回江月转棠阴。预愁晓色离亭外，衰草撩人思不禁。
奉别王宰先之
作者：黄公度
朝代：宋

画角城头绕怨音，秋风握手别杯深。三年故国相从地，万里青云欲别心。醉罢林霜催菊花，梦回江月转棠阴。预愁晓色离亭外，衰草撩人思不禁。
奥村晚望
作者：黄公度
朝代：宋
体裁：五言律诗

山逐寒云断，天随暮霭低。稻畦迷上下，樵径自东西。故国存书剑，他乡尚鼓鼙。涓埃期补报，未敢卜幽栖。
奥村晚望
作者：黄公度
朝代：宋

山逐寒云断，天随暮霭低。
稻畦迷上下，樵径自东西。
故国存书劒，他乡尚鼓鼙。
涓埃期补报，未敢卜幽栖。
奧村晚望
作者：黄公度
朝代：宋

山逐寒雲斷，天隨暮靄低。
稻畦迷上下，樵徑自東西。
故國存書劒，他鄉尚鼓鼙。
涓埃期補報，未敢卜幽棲。
好事近
作者：黄公度
朝代：宋

公尝贻书台官，欲著私史以谤时政。盖公之在泉幕也，尝有启贺李侍御文会云：“虽莫陪宾客后尘，为大厦之贺，固将续山林野史，记朝阳之鸣。”因是罢归。将离临安，作此词，所谓故园桃李，盖指二侍儿也。湖上送残春，已负别时归约。好在故园桃李，为谁开谁落。还家应是荔支天，浮蚁要人酌。莫把舞裙歌扇，便等闲抛却。
好事近·湖上送残春
作者：黄公度
朝代：宋
体裁：词

湖上送残春，已负别时归约。好在故园桃李，为谁开谁落。还家应是荔支天，浮蚁要人酌。莫把舞裙歌扇，便等闲抛却。
宋永兄一訪青帝而黄婆作惡累日戲作小詩問安二首·其一
作者：黄公度
朝代：宋

鳴鐘伐鼓南山阿，傾城車馬相戛摩。
萬釭高下照朱碧，百堵往來紛綺羅。
身入醉鄉頹紅玉，月明歸路湛金波。
挽君一出卧三日，奈此陌上春光何。
宋永兄一訪青帝而黄婆作惡累日戲作小詩問安二首·其二
作者：黄公度
朝代：宋

陌上春光遽如許，花落花開任風雨。
誰憐四印居士賢，苦遭造化小兒侮。
古來醫手罕折肱，老去流年劇飛羽。
無復當時倒載歸，羣童拍手山公舞。
宋永兄一访青帝而黄婆作恶累日戏作小诗问安
作者：黄公度
朝代：宋

陌上春光遽如许，花落花开任风雨。
谁怜四印居士贤，苦遭造化小儿侮。
苦来医手罕折肱，老去流年剧飞羽。
无复当时倒载归，群童拍手山公舞。
宋永兄一访青帝而黄婆作恶累日戏作小诗问安二首·其一
作者：黄公度
朝代：宋
体裁：七言律诗

鸣钟伐鼓南山阿，倾城车马相戛摩。万釭高下照朱碧，百堵往来纷绮罗。身入醉乡颓红玉，月明归路湛金波。挽君一出卧三日，奈此陌上春光何。
宋永兄一访青帝而黄婆作恶累日戏作小诗问安二首·其二
作者：黄公度
朝代：宋

陌上春光遽如许，花落花开任风雨。谁怜四印居士贤，苦遭造化小儿侮。古来医手罕折肱，老去流年剧飞羽。无复当时倒载归，群童拍手山公舞。
宋永兄一访青帝而黄婆作恶累日戏作小诗问安二首·其二
作者：黄公度
朝代：宋

陌上春光遽如许，花落花开任风雨。
谁怜四印居士贤，苦遭造化小儿侮。
古来医手罕折肱，老去流年剧飞羽。
无復当时倒载归，羣童拍手山公舞。
宋永兄見和春懷再賦仍約秉彝兄尋春西郊
作者：黄公度
朝代：宋

朱轂常懷蹉跌憂，蓽門長苦斗升謀。
此生幸不貧到骨，未死何妨酒入喉。
北里人隨春漸老，西郊地與興俱幽。
憑君更語廣文叟，飯足還須醉始休。
宋永兄见和春怀再赋仍约秉彝兄寻春西郊
作者：黄公度
朝代：宋
体裁：七言律诗

朱毂常怀蹉跌忧，荜门长苦斗升谋。此生幸不贫到骨，未死何妨酒入喉。北里人随春渐老，西郊地与兴俱幽。凭君更语广文叟，饭足还须醉始休。
官舍閒居
作者：黄公度
朝代：宋

朝市竞纷华，山林甘寂寞。
要之其间各有趣，飞鸟冲天鱼纵壑。
我本麋鹿姿，误被簪绅缚。
男婚女嫁苦逼人，薄宦天涯失身落。
似吏非吏兮似隠非隠，谓强不强兮谓弱不弱。
五斗红腐可以疗饥，一室琴书可以自乐。
负暄扪虱度清昼，未觉岭南官况恶。
官舍閒居
作者：黄公度
朝代：宋

朝市競紛華，山林甘寂寞。
要之其間各有趣，飛鳥沖天魚縱壑。
我本麋鹿姿，誤被簪紳縛。
男婚女嫁苦逼人，薄宦天涯失身落。
似吏非吏兮似隠非隠，謂强不强兮謂弱不弱。
五斗紅腐可以療饑，一室琴書可以自樂。
負暄捫虱度清晝，未覺嶺南官况惡。
官舍闲居
作者：黄公度
朝代：宋
体裁：古风

朝市竞纷华，山林甘寂寞。要之其间各有趣，飞鸟冲天鱼纵壑。我本麋鹿姿，误被簪绅缚。男婚女嫁苦逼人，薄宦天涯失身落。似吏非吏兮似隐非隐，谓强不强兮谓弱不弱。五斗红腐可以疗饥，一室琴书可以自乐。负暄扪虱度清昼，未觉岭南官况恶。
实之有诗復次其韵
作者：黄公度
朝代：宋
体裁：五言律诗

鞅掌从王事，招邀愧主人。弹琴秋叶落，听雨夜床亲。岁月何妨纪，诗篇莫厌频。要令千载下，不但数姜秦。
家僮归得王庆长消息知留浙中秋举
作者：黄公度
朝代：宋
体裁：五言律诗

倦仆去复返，怜君归未能。吟馀幽砌月，梦破短檠灯。地僻人稀到，书成雁莫凭。秋风霜翮健，天末看飞腾。
家僮归得王庆长消息知留浙中秋举
作者：黄公度
朝代：宋

倦仆去復返，怜君归未能。
吟余幽砌月，梦破短檠灯。
地僻人稀到，书成雁莫凭。
秋风霜翮健，天末看飞腾。
家僮歸得王慶長消息知留浙中秋舉
作者：黄公度
朝代：宋

倦僕去復返，憐君歸未能。
吟餘幽砌月，夢破短檠燈。
地僻人稀到，書成雁莫憑。
秋風霜翮健，天末看飛騰。
宿鷲峰菴題壁兼呈林孚卿諸友
作者：黄公度
朝代：宋

抱被招提聽晚鐘，昔遊回首七春風。
斬新花木軒窗外，依舊樓臺烟靄中。
永夜篝燈元自照，故人尊酒偶然同。
明年此日看騰踏，先數班楊賦律工。
宿鹫峰庵题壁兼呈林孚卿诸友
作者：黄公度
朝代：宋
体裁：七言律诗

抱被招提听晚钟，昔游回首七春风。斩新花木轩窗外，依旧楼台烟霭中。永夜篝灯元自照，故人尊酒偶然同。明年此日看腾踏，先数班杨赋律工。
宿齊雲寺
作者：黄公度
朝代：宋

行李秋將老，停鞭日已西。
深村見人少，孤寺與雲齊。
試問霑微祿，何如返故棲。
雞鳴不成寢，乘月下清溪。
宿齐云寺
作者：黄公度
朝代：宋
体裁：五言律诗

行李秋将老，停鞭日已西。深村见人少，孤寺与云齐。试问沾微禄，何如返故栖。鸡鸣不成寝，乘月下清溪。
宿齐云寺
作者：黄公度
朝代：宋

行李秋将老，停鞭日已西。
深村见人少，孤寺与云齐。
试问霑微禄，何如返故栖。
鸡鸣不成寝，乘月下清溪。
寄呈察推二兄廷直
作者：黄公度
朝代：宋
体裁：七言律诗

尺素书凭雁足传，侧身吟望楚江边。关山去我仍千里，风月思君阅二年。莲幕宦情今好在，莆川春色故依然。相逢若问官閒事，为道粗裘饱昼眠。
寄呈察推二兄廷直
作者：黄公度
朝代：宋

尺素书凭雁足传，侧身吟望楚江边。关山去我仍千里，风月思君阅二年。莲幕宦情今好在，莆川春色故依然。相逢若问官闲事，为道粗裘饱昼眠。
寄呈察推二兄廷直
作者：黄公度
朝代：宋

尺素書憑雁足傳，側身吟望楚江邊。
關山去我仍千里，風月思君閲二年。
蓮幕宦情今好在，莆川春色故依然。
相逢若問官閒事，爲道粗裘飽晝眠。
寄方次云
作者：黄公度
朝代：宋
体裁：五言律诗

近有清源信，官期报早秋。时危从薄宦，情在惜同游。簪笏趋新幕，琴书别故邱。君能访茅宇，尊酒话离愁。
寄方次雲
作者：黄公度
朝代：宋

近有清源信，官期報早秋。
時危從薄宦，情在惜同遊。
簪笏趨新幕，琴書別故邱。
君能訪茅宇，尊酒話離愁。
寄林謙之
作者：黄公度
朝代：宋

冰壺玉麈逼人寒，忽漫過逢豁肺肝。
千載有人扶古道，一時傾蓋盡儒冠。
不妨我輩詩腸在，要取他年酒量寬。
萬卷白頭成底事，販屠之輩任艱難。
寄林谦之
作者：黄公度
朝代：宋
体裁：七言律诗

冰壶玉麈逼人寒，忽漫过逢豁肺肝。千载有人扶古道，一时倾盖尽儒冠。不妨我辈诗肠在，要取他年酒量宽。万卷白头成底事，贩屠之辈任艰难。
寄題方機宜稚川恕齋
作者：黄公度
朝代：宋

恕齋且袖經綸手，他日能容吏吐茵。
四壁琴書供宴坐，一言佩服要終身。
襟懷但令有餘地，刀筆從教不若人。
想得清尊及閒暇，賓僚相對面生春。
寄题方机宜稚川恕斋
作者：黄公度
朝代：宋

恕斋且袖经纶手，他日能容吏吐茵。
四壁琴书供宴坐，一言佩服要终身。
襟怀但令有余地，刀笔从教不若人。
想得清尊及閒暇，宾僚相对面生春。
寄题方机宜稚川恕斋
作者：黄公度
朝代：宋

恕斋且袖经纶手，他日能容吏吐茵。四壁琴书供宴坐，一言佩服要终身。襟怀但令有馀地，刀笔从教不若人。想得清尊及閒暇，宾僚相对面生春。
寄题方机宜稚川恕斋
作者：黄公度
朝代：宋

恕斋且袖经纶手，他日能容吏吐茵。四壁琴书供宴坐，一言佩服要终身。襟怀但令有馀地，刀笔从教不若人。想得清尊及闲暇，宾僚相对面生春。
實之有詩復次其韻
作者：黄公度
朝代：宋

鞅掌從王事，招邀愧主人。
彈琴秋葉落，聽雨夜床親。
歲月何妨紀，詩篇莫厭頻。
要令千載下，不但數姜秦。
对瓶花独酌
作者：黄公度
朝代：宋
体裁：七言绝句

红红白白两铜瓶，软饱相看眼倍明。脔肉自能知鼎味，底寻酒海与花城。
将归
作者：黄公度
朝代：宋
体裁：五言律诗

北首寒犹浅，南辕暑正深。马蹄长道路，鹿性本山林。客至能相勉，愁来可独禁。功名竟何物，造化久冥心。
将放榜用钱韵
作者：黄公度
朝代：宋
体裁：七言律诗

银袍健笔落云烟，入眼高文墨尚鲜。隐隐蚕声桑叶下，看看鹄立棘图前。空阶夜响催诗雨，平地雷轰造榜天。试问西湖好风景，何如华屋艳神仙。
将放榜用钱韵
作者：黄公度
朝代：宋

银袍健笔落云烟，入眼高文墨尚鲜。
隠隠蚕声桑叶下，看看鹄立棘图前。
空阶夜响催诗雨，平地雷轰造榜天。
试问西湖好风景，何如华屋艷神僊。
将赴高要官守书怀
作者：黄公度
朝代：宋

古来仕路多机穽，我复情田少町畦。回首壮图犹拾渖，惊心往事屡吹虀。不因昏嫁那能许，此去声名敢厌低。但使安闲更强健，何妨流落在途泥。
将赴高要官守书怀
作者：黄公度
朝代：宋

古来仕路多机穽，我復情田少町畦。
回首壮图犹拾渖，惊心往事屡吹韲。
不因昏嫁那能许，此去声名敢厌低。
但使安閒更强健，何妨流落在涂泥。
将赴高要官守书怀
作者：黄公度
朝代：宋

古来仕路多机阱，我复情田少町畦。回首壮图犹拾沈，惊心往事屡吹齑。不因昏嫁那能许，此去声名敢厌低。但使安閒更强健，何妨流落在涂泥。
將放榜用錢韻
作者：黄公度
朝代：宋

銀袍健筆落雲烟，入眼高文墨尚鮮。
隠隠蠶聲桑葉下，看看鵠立棘圖前。
空階夜響催詩雨，平地雷轟造榜天。
試問西湖好風景，何如華屋艷神僊。
將歸
作者：黄公度
朝代：宋

北首寒猶淺，南轅暑正深。
馬蹄長道路，鹿性本山林。
客至能相勉，愁來可獨禁。
功名竟何物，造化久冥心。
將赴高要官守書懷
作者：黄公度
朝代：宋

古來仕路多機穽，我復情田少町畦。
回首壯圖猶拾瀋，驚心往事屢吹韲。
不因昏嫁那能許，此去聲名敢厭低。
但使安閒更强健，何妨流落在塗泥。
對瓶花獨酌
作者：黄公度
朝代：宋

紅紅白白兩銅瓶，軟飽相看眼倍明。
臠肉自能知鼎味，底尋酒海與花城。
山行即事二首
作者：黄公度
朝代：宋

席改尊犹在，心闲屐自迟。角贴欹短树，风带罥疏篱。作难忧胡羯，全生混野麋。晚来幽意惬，归路恐多岐。
山行即事二首
作者：黄公度
朝代：宋

落石奔沙岸，颓云拥树根。牛羊千古道，鸡犬数家村。风递邻舂急，春归农事繁。生涯随处乐，翁妪话柴门。席改尊犹在，心閒屐自迟。角巾攲短树，风带罥疏篱。作难忧胡羯，全生混野麋。晚来幽意惬，归路恐多岐。
山行即事二首·其一
作者：黄公度
朝代：宋

落石奔沙岸，頹雲擁樹根。
牛羊千古道，雞犬數家村。
風遞隣舂急，春歸農事繁。
生涯隨處樂，翁嫗話柴門。
山行即事二首·其一
作者：黄公度
朝代：宋

落石奔沙岸，颓云拥树根。牛羊千古道，鸡犬数家村。风递邻舂急，春归农事繁。生涯随处乐，翁妪话柴门。
山行即事二首·其一
作者：黄公度
朝代：宋

落石奔沙岸，颓云拥树根。
牛羊千古道，鸡犬数家村。
风递隣舂急，春归农事繁。
生涯随处乐，翁妪话柴门。
山行即事二首·其二
作者：黄公度
朝代：宋

席改尊犹在，心閒屐自迟。角巾攲短树，风带罥疏篱。作难忧胡羯，全生混野麋。晚来幽意惬，归路恐多岐。
山行即事二首·其二
作者：黄公度
朝代：宋

席改尊犹在，心閒屐自迟。
角巾欹短树，风带罥踈篱。
作难忧胡羯，全生混野麋。
晚来幽意惬，归路恐多岐。
山行即事二首·其二
作者：黄公度
朝代：宋

席改尊猶在，心閒屐自遲。
角巾欹短樹，風带罥踈籬。
作難憂胡羯，全生混野麋。
晚來幽意愜，歸路恐多岐。
岳阳楼
作者：黄公度
朝代：宋

后乐先忧记饱观，兹楼今始得凭栏。吐吞五水波涛阔，出纳三光境界宽。黄帝乐声喧广宙，湘君山影浸晴澜。江山何独助张说，收拾清晖上笔端。
岳陽樓
作者：黄公度
朝代：宋

後樂先憂記飽觀，茲樓今始得憑欄。
吐吞五水波濤闊，出納三光境界寬。
黄帝樂聲喧廣宙，湘君山影浸晴瀾。
江山何獨助張說，收拾清暉上筆端。
己巳九日陪陆使君宴们乐台和庄粹韵
作者：黄公度
朝代：宋

一年秋色垂垂老，九日寒花处处同。落帽何人羞短发，危台向晚易高风。黄云万顷峰恋下，白雪几声宵汉中。陌上行人尽回首，使君开宴在层空。
己巳九日陪陆使君宴共乐台和庄倅韵
作者：黄公度
朝代：宋

一年秋色垂垂老，九日寒花处处同。落帽何人羞短发，危台向晚易高风。黄云万顷峰峦下，白雪几声宵汉中。陌上行人尽回首，使君开宴在层空。